  
Ieslodzījuma vietu pārvalde

**2017. gada**

**publiskais pārskats**

**Rīga, 2018**

***Saīsinājumi***

**Atkarīgo centrs** – Ieslodzījuma vietu pārvaldes Olaines cietuma (Latvijas Cietumu slimnīcas) Atkarīgo centrs

**AIDS –** iegūts imūndeficīta sindroms

**EuroPris –** starptautiskā organizācija *The European Organisation of Prison and Correctional Services*

**HCV –** vīrushepatīts C

**HIV** – cilvēka imūndeficīta vīruss

**Pārvalde** – Ieslodzījuma vietu pārvalde

**Sabiedrība –** sabiedrība ar ierobežotu atbildību

***Satura rādītājs***

Vēsture 4

Misija, vīzija un vērtības 5

1. Pamatinformācija 6

1.1. Pārvaldes juridiskais statuss 6

1.2. Pārvaldes darbības mērķi, virzieni un īstenotā budžeta programma 6

1.3. Pārskata gada galvenie pasākumi 7

1.4. Pārvaldes struktūra 13

1.5. Ieslodzījuma vietas un to veidi 14

2. Pārvaldes finanšu resursi un darbības rezultāti 15

2.1. Valsts budžeta finansējums un tā izlietojums 15

2.2. Darbības rezultāti 16

2.2.1. Vadības un darbības uzlabošanas sistēmas efektīva nodrošināšana 43

3. Personāls 47

4. Komunikācija ar sabiedrību 52

5. Nākamajā gadā plānotie pasākumi 56

5.1. Nākamā gada prioritātes 56

5.2. Nākamajā gadā plānotie sadarbības projekti 56

***Vēsture***

Ieslodzījuma vietu pārvalde (turpmāk – Pārvalde) ir dibināta pirms 98 gadiem 1919. gada 8. jūlijā un tās nosaukums bija Galvenā Cietumu valde. Sākumā tajā strādāja tikai četri ierēdņi. 1919. gada 10. augustā Galveno Cietumu valdi pārdēvēja par Galveno Cietumu un cietumu organizācijas pārvaldi. Pakāpeniski Galvenās Cietumu un cietumu organizācijas pārvaldes darbinieku skaits pieauga, un 1920. gadā pārvaldē strādāja jau 20 darbinieki, un tās pakļautībā bija 19 cietumi ar 1861 ieslodzīto. Turpmākajos gados cietumu skaits samazinājās, toties pieauga ieslodzīto skaits.

Latvijai atrodoties Padomju Savienības sastāvā, Pārvaldes nosaukums tika vairākkārt mainīts – Labošanas darbu iestāžu pārvalde, Ieslodzījuma vietu pārvalde un Ieslodzījuma vietu departaments. Pārvaldes nosaukums tika mainīts vairākkārt arī pēc Latvijas neatkarības atjaunošanas – Cietumu administrācija, Ieslodzījuma vietu departaments un Ieslodzījuma vietu pārvalde.

***Misija, vīzija un vērtības***

***1.*** ***Pamatinformācija***

* 1. ***Pārvaldes juridiskais statuss***

Ieslodzījuma vietu pārvaldes likuma 2. pants noteic, ka Pārvalde ir Tieslietu ministrijas padotībā esoša valsts pārvaldes iestāde, kas īsteno valsts politiku apcietinājuma kā drošības līdzekļa un brīvības atņemšanas kā kriminālsoda izpildes jomā.

Pārvaldes darbību reglamentē:

* Valsts pārvaldes iekārtas likums (pieņemts Saeimā 2002. gada 6. jūnijā, stājās spēkā 2003. gada 1. janvārī, grozījumi: 2008. gada 12. jūnijā, 2009. gada 26. martā un 12. jūnijā, 2010. gada 13. maijā, 2015. gada 22. oktobrī, 2016. gada 5. maijā un 2017. gada 16. novembrī);
* Ieslodzījuma vietu pārvaldes likums (pieņemts Saeimā 2002. gada 31. oktobrī, stājās spēkā 2003. gada 1. janvārī; grozījumi: 2003. gada 29. maijā, 2004. gada 11. novembrī, 2006. gada 15. jūnijā, 2014. gada 17. decembrī un 2015. gada 28. maijā);
* Ministru kabineta 2005. gada 1. novembra noteikumi Nr. 827 *"Ieslodzījuma vietu pārvaldes nolikums"* (ar grozījumiem: *Ministru kabineta 2006. gada 10. oktobra noteikumi Nr. 839* *"Grozījums Ministru kabineta 2005. gada 1. novembra noteikumos Nr. 827 "Ieslodzījuma vietu pārvaldes nolikums"" un Ministru kabineta 2015. gada 6. oktobra noteikumi Nr. 570 "Grozījums Ministru kabineta 2005. gada 1. novembra noteikumos Nr.827 "Ieslodzījuma vietu pārvaldes nolikums""*).
  1. ***Pārvaldes darbības mērķi, virzieni un īstenotā budžeta programma***

Pārvaldes darbības mērķis ir likumības, taisnīguma un vienlīdzības apstākļos sodītas personas efektīva resocializēšana un atkārtotu noziedzīgu nodarījumu izdarīšanas skaita samazināšana.

Pārvaldes galvenie darbības virzieni:

* veikt ieslodzījuma vietu apsardzi;
* uzraudzīt un nodrošināt ieslodzītajām personām noteikto uzvedības normu un tiesību ievērošanu un pienākumu izpildi;
* nodrošināt normatīvajos aktos noteikto sadzīves apstākļu un komunālo pakalpojumu sniegšanu ieslodzītajiem;
* nodrošināt ieslodzīto medicīnisko aprūpi;
* organizēt ieslodzīto garīgās aprūpes, sociālās uzvedības korekcijas un sociālās rehabilitācijas pasākumus;
* nodrošināt personāla tiesību ievērošanu un pienākumu izpildi, tiesisko aizsardzību, darbības un sociālās garantijas;
* nodrošināt darbinieku profesionālās ievirzes un profesionālās pilnveides izglītību.

Pārvalde atbilstoši savai kompetencei:

* sadarbojas ar valsts un pašvaldību institūcijām, nevalstiskajām organizācijām, ārvalstu un starptautiskajām institūcijām;
* sniedz priekšlikumus Tieslietu ministrijai par nepieciešamajiem normatīvajiem aktiem, grozījumiem normatīvajos aktos un piedalās attiecīgo aktu projektu izstrādē;
* piedalās valsts institūciju un citu programmu projektu sagatavošanā;
* piedalās starptautisko līgumu projektu sagatavošanā;
* informē sabiedrību par Pārvaldes darbību.

Pārskata gadā Pārvalde īstenoja budžeta apakšprogrammu 04.01.00 *"Ieslodzījuma vietas",* programmu 62.00.00 *"Eiropas Reģionālās attīstības fonda (ERAF) projektu un pasākumu īstenošana"*, programmu 63.00.00 *"Eiropas Sociālās fonda (ESF) projektu un pasākumu īstenošana"*, programmu 70.00.00 *"Citu Eiropas Savienības politiku instrumentu projektu un pasākumu īstenošana"*, programmu 71.00.00 *"Eiropas Ekonomikas zonas finanšu instrumenta un Norvēģijas valdības divpusējā finanšu instrumenta finansēto projektu un pasākumu īstenošana"* un programmu 73.00.00 *"Pārējās ārvalstu finanšu palīdzības līdzfinansētie projekti"*.

* 1. ***Pārskata gada galvenie pasākumi***

Pārvalde 2017. gadā veica darbu saskaņā ar Pārvaldes priekšnieka 2016. gada 30. decembra rīkojumu Nr. 322 *"Par Ieslodzījuma vietu pārvaldes centrālā aparāta 2017. gada darba plānu"* apstiprināto Pārvaldes 2017. gada darba plānu (turpmāk – Plāns). Plāns nosaka arī Pārvaldes struktūrvienību pārskata gadā veicamos pamata uzdevumus.

Saskaņā Ministru kabineta 2013. gada 27. decembra rīkojumu Nr. 675 *"Par Koncepciju par jaunu darba samaksas sistēmu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm"* no 2017. gada 1. janvāra par Pārvaldes darbinieku amatiem tika pārveidoti 62 amatpersonu amati, kuri nodrošina Pārvaldes darbībai atbalsta funkcijas (dokumentu pārvaldība, juridisko jautājumu risināšana, personālvadība, finanšu vadība, materiāli tehniskais nodrošinājums, veselības aprūpe, iepirkumi utt.), amati.

Bez tam, 2017. gada 1. janvārī stājās spēkā Ministru kabineta noteikumi Nr. 810 *"Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm amatu klasifikāciju"*, līdz ar to Pārvaldes amatpersonu amati tika klasificēti saskaņā ar minētos noteikumos noteikto. Vienlaikus Pārvaldes amatpersonu, kuras veica atbalsta funkcijas, amati tika pārveidoti par darbinieku amatiem un klasificēti atbilstoši Ministru kabineta 2010. gada 30. novembra noteikumiem Nr. 1075 *"Valsts un pašvaldību institūciju amatu katalogs"*.

Atbilstoši grozījumiem Valsts un pašvaldību institūciju amatpersonu un darbinieku atlīdzības likumā, kas stājas spēkā 2017. gada 1. janvārī un Ministru kabineta 2016. gada 13. decembra noteikumiem Nr. 806 *"Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālo piemaksu noteikšanas kārtību un to apmēru"*, kas stājās spēkā 2017. gada 1. janvārī, Pārvaldē no 2017. gada tika noteikta jaunā Pārvaldes amatpersonu atlīdzības sistēma.

Optimizējot Pārvaldes centrālā aparāta un ieslodzījuma vietu darbību, nodrošinot optimālu un kvalitatīvu pamatfunkciju un atbalsta funkciju izpildi, 2017. gadā tika veiktas 19 strukturālās izmaiņas, kuru ietvaros Pārvaldē tika samazinātas 63 amata vietas.

Tika uzsākta Valsts pārvaldes reformu plānā 2020 iekļauto pasākumu īstenošana, kuri uzlabos Pārvaldes darbības kvalitāti un efektivitāti.

Ar 2017. gadu tika mainīts Pārvaldes ieslodzījuma vietu apsardzes un uzraudzības dežūrmaiņu un cietuma priekšnieka dežurējošo palīgu maiņu ilgums no 24 stundām uz 12,5 stundām.

Lai nodrošinātu Pārvaldes un ieslodzījuma vietu normālu funkcionēšanu, tika veikti neatliekamie remontdarbi un iegādāti pamatlīdzekļi, tajā skaitā:

* Brasas cietumā:
* iegādāts virtuves gāzes katls, profesionālās veļas mazgāšanas iekārta un dezinficēšanas iekārta.
* Cēsu Audzināšanas iestādē nepilngadīgajiem:
* uzsākti Administratīvas ēkas 1. stāva pārbūves ar slēgto pagalmu projektēšanas un būvniecības darbi.
* Daugavgrīvas cietumā:
* veikta dīzeļģeneratora uzstādīšana un pieslēgšana pie esošajiem elektrotīkliem;
* veikts cietuma Grīvas nodaļas 5. korpusa remonts;
* veikts katlu mājas remonts;
* veikta kanalizācijas tīkla, siltumtrases un ūdensvada rekonstrukcija;
* veikta katlu mājas siltumjaudas paaugstināšanas tehniskā projekta izstrāde un būvdarbi.
* Iļģuciema cietumā:
* veikts ūdensvada remonts;
* veikta siltummezgla aukstā ūdens cauruļvadu apgādes sistēmas avārijas bojājumu novēršana;
* uzstādīta ugunsgrēka atklāšanas un trauksmes signalizācija;
* veikts cietuma Mātes un bērnu nodaļas remonts.
* Jelgavas cietumā:
* pabeigts ēdnīcas un sporta zāles remonts.
* Jēkabpils cietumā:
* veikts fekālās kanalizācijas remonts.
* Liepājas cietumā:
* veikta ūdensapgādes tīklu renovācija;
* veikts dīzeļģeneratora un apkures katla kapitālais remonts.
* Olaines cietumā (Latvijas Cietumu slimnīcā):
* veikts Latvijas Cietumu slimnīcas ambulatorā korpusa remonts;
* uzlabota radiosakaru kvalitāte;
* veikta būvprojekta *"Gāzes katlu māja Olaines cietumā"* ekspertīze.
* Rīgas Centrālcietumā:
* veikts pārtikas bloka remonts;
* veikta cietuma 1. un 4. korpusa ūdens maģistrāles izbūve;
* veikta cietuma 4. un 5. korpusa kanalizācijas tīklu renovācija;
* veikts siltumtrases un ūdensvadu maģistrāles avārijas remonts;
* veikts cietuma Administratīvajā ēkā kabinetu kosmētiskais remonts;
* veikts sardzes ēkas siltumtrases un ūdensvadu maģistrāles 1. korpusa ūdensvadu avārijas remonts;
* veikta piebraucamā ceļa avārijas bojājumu novēršana.
* Valmieras cietumā:
* veikts katlu mājas remonts;
* veikti ūdens apgādes sistēmas apkopes darbi;
* izstrādāts meliorācijas pasākumu projekts;
* veikta tehniskā projekta *"Nožogojuma izbūve un tā aprīkošana ar inženiertehniskajiem līdzekļiem Valmieras cietumā"* izstrāde;
* pabeigta pastaigu laukuma izbūve;
* veikti teritorijas labiekārtošanas darbi pirms būvniecības uzsākšanas;
* veikts topogrāfiskās uzmērīšanas pakalpojums.
* Veikta datortehnikas un biroja tehnikas iegāde.
* Modernizēts bruņojums.
* Veikta videonovērošanas un apsardzes sistēmas uzlabošana.
* Veikti Pārvaldes Lietvedības sistēmas papildinājumi.
* Veikta virtuves iekārtas un citas saimniecības, medicīnas un sadzīves inventāra iegāde.

Atveroties dabas gāzes tirgum, Pārvaldes iepirkuma procedūras rezultātā tika izvēlēts dabas gāzes piegādātājs – akciju sabiedrība *"Latvijas Gāze"*, ar kuru Pārvalde pārskata gada oktobrī noslēdza līgumu.

2017. gadā ievestas būtiskas izmaiņas ieslodzīto ēdināšanas organizēšanā – ievestas jaunas ēdienkartes ziemas un vasaras sezonai.

Turklāt, ieslodzīto ēdināšanai trīs ieslodzījuma vietās tika piesaistīti ārpakalpojuma sniedzēji, proti, noslēgts līgums ar Sabiedrību *"Aleks un V"* par ēdināšanas pakalpojumu sniegšanu ieslodzītajiem Olaines cietumā (Latvijas Cietumu slimnīcā) un Rīgas Centrālcietumā, un ar Sabiedrību *"MĀRAS LĀCIS"* – par ēdināšanas pakalpojumu sniegšanu ieslodzītajiem Liepājas cietumā.

Tāpat pārskata gada decembrī tika noslēgts līgums ar Sabiedrību *"Droša darba garants"* par darba aizsardzības un ugunsdrošības pakalpojumu sniegšanu Pārvaldes centrālajā aparātā un ieslodzījuma vietās.

Atbilstoši Publisko iepirkumu likuma prasībām, tika nodrošināts valsts līdzekļu efektīvs izlietojums, izvēloties saimnieciski visizdevīgāko piedāvājumu. Pārvaldē 2017. gadā tika izsludinātās 124 iepirkuma procedūras, tajā skaitā Norvēģijas finanšu instrumenta līdzfinansētās programmas iepriekš noteiktā projekta *"Jaunas nodaļas izveide Olaines cietumā, ieskaitot būvniecību un personāla apmācību"* (Nr.LV08/2) ietvaros izsludinātas trīs iepirkumu procedūras, Eiropas Sociālā fonda projektu *"Bijušo ieslodzīto integrācija sabiedrībā un darba tirgū"* (Nr.9.1.2.0/16/I/001) un *"Resocializācijas sistēmas efektivitātes paaugstināšana"* (Nr.9.1.3.0/16/I/001) ietvaros izsludinātas 12 iepirkumu procedūras.

Pārskata periodā Pārvalde īstenoja šādus Eiropas Savienības politikas instrumentu un pārējās ārvalstu finanšu palīdzības līdzfinansētos un finansētos projektus:

* Programmas *"Eiropas Ekonomikas zonas un Norvēģijas finanšu instrumentu finansēto programmu, projektu un pasākumu īstenošana"* ietvaros:
* *"Jaunas nodaļas izveide Olaines cietumā, ieskaitot būvniecību un personāla apmācību"*(Nr. LV08/2).

Projekts tika noslēgts 2017. gada 30. aprīlī. Projekta ietvaros izbūvēts Atkarīgo centrs 200 klientu (notiesāto) uzņemšanai Olaines cietuma (Latvijas Cietumu slimnīcas) teritorijā. Atšķirībā no citām ieslodzījuma vietām, lielāko Atkarīgo centra personāla daļu sastāda kvalificēts virsnieku sastāvs ar psihologu, sociālo darbinieku un kontaktpersonu (faktiski – mentoru) funkcijām. Kontaktpersonu pienākumi ir saistīti ar klientu resocializāciju un uzraudzību. Projekta ietvaros tika izstrādāti metodiskie materiāli darbam ar notiesātajiem, sekmīgi darbojas atkarību mazināšanas programmas *"Pathfinder"*, *"Atlantis"* un sociālo prasmju attīstīšanas programma *"Dzīves skola – III"*. Atkarīgo centra klientiem izveidota bibliotēka un sporta zāle, iekārtota datorklase. 2017. gada 30. martā Atkarīgo centra komplekss guvis žūrijas atzinību konkursa *"Gada būve Latvijā 2016"* nominācijā *"Publiskā jaunbūve"*.

* Programmas *"Eiropas Sociālā fonda (ESF) projektu un pasākumu īstenošana"* ietvaros:
* *"Bijušo ieslodzīto integrācija sabiedrībā un darba tirgū"* (Nr.9.1.2.0/16/I/001);

Projekta ietvaros:

veiktas informatīvās karjeras konsultācijas sešās ieslodzījuma vietās ieslodzītajiem pirms atbrīvošanas sakarā ar darba meklēšanu – kopā konsultācijas saņēma 251 ieslodzītais;

veiktas Nodarbinātības valsts aģentūras darbinieku (karjeras konsultantu) apmācības par ieslodzījuma vietu darba specifiku – kopā apmācīti 15 darbinieki;

uzsākta iepirkuma *"Pētījumi par brīvprātīgo darba iespējām kriminālsodu izpildē"* un *"Pētījumi par līdzgaitniecības modeļa ieviešanu"* specifikācijas izstrāde;

uzsākta līdzgaitnieku atlases sistēmas izveide, tajā skaitā līdzgaitnieku apmācības – apmācīti 30 līdzgaitnieki;

veiktas 318 karjeras konsultācijas pirms iesaistīšanas profesionālās izglītības programmā Rīgas Centrālcietumā, Brasas, Daugavgrīvas, Iļģuciema, Jelgavas un Jēkabpils cietumā;

ieslodzījuma vietās organizēti Ģimenes dienu pasākumi notiesāto ģimenēm un uzsākts darbs pie notiesāto ģimenēm paredzēto pasākumu modeļa ieviešanas;

Rīgas Centrālcietumā, Brasas un Iļģuciema cietumā ieviesta datorprasmes programma;

sadarbojoties ar Valsts probācijas dienestu, tika atlasīti un apmācīti brīvprātīgie darbam ar ieslodzītājiem ieslodzījuma vietās un bijušajiem ieslodzītājiem sabiedrībā;

organizēta konference par starpinstitucionālās sadarbības modeļa īstenošanu, kurā piedalījās 180 dalībnieki;

organizēti pieredzes apmaiņas braucieni uz Somiju un Zviedriju;

notiesāto īpatsvars, kuri saņēma pilnu individuālajā resocializācijas plānā paredzēto resocializācijas vajadzību risināšanu 2017. gadā sastādīja 74%.

Savukārt 73 bijušie ieslodzītie iekārtojušies darbā pirmo sešu mēnešu laikā no bezdarbnieka statusa iegūšanas dienas.

* *"Resocializācijas sistēmas efektivitātes paaugstināšana"* (Nr.9.1.3.0/16/I/001).

Projekta ietvaros:

veikts lauka pētījums, apmeklējot deviņas ieslodzījuma vietas un Cēsu Audzināšanas iestādi nepilngadīgajiem, kuru rezultātā tika intervēti 56 programmu vadītāji, ieslodzījuma vietu un Cēsu Audzināšanas iestādi nepilngadīgajiem Resocializācijas daļu priekšnieki;

izstrādāta lauka pētījuma prezentācija Pārvaldes amatpersonām un Valsts probācijas dienestu darbiniekiem;

uzsākta resocializācijas programmu rokasgrāmatas izstrādāšana;

uzsākts darbs analizējamo un turpmāk pētījumā par ārvalstu resocializācijas programmu akreditācijas sistēmu izmantojamo informācijas avotu bāzes izveidē;

uzsākts darbs resocializācijas programmu kvalitātes izpētē, pārbaudot kriminogēno vajadzību faktorus (pārbaudītas sešas programmas: Stresa mazināšanas programma, Sociālo prasmju pilnveides un stresa mazināšanas programma ieslodzītajiem, Motivācijas programma ieslodzīto personu resocializācijas aktualizēšanai un veicināšanai, EQUIP, Vērtībizglītība un saskarsmes prasmes, Sociālo prasmju apguves un pilnveides programma ieslodzītājiem);

turpinot darbu pie resocializācijas programmu izpētes, organizētas un novadītas piecas darba grupas (katrai programmai sava darba grupa), kurās piedalījās 54 resocializācijas programmu vadītāji;

uzsākta dzimumnoziedznieku programmu vadītāju intervēšana – tika nointervēti 16 programmu vadītāji;

organizēti ārvalstu pieredzes apmaiņas braucieni uz Beļģiju, Norvēģiju un Lielbritāniju;

sagatavota konferences organizēšanai nepieciešamā poligrāfijas un tulkošanas pakalpojuma tehniskā specifikācija;

novadīti trīs divu dienu semināri – *"Jaukto mācīšanās metožu ieviešana apmācību procesā"*, *"Modernu pieaugušo apmācības metožu ieviešana"* un "*Lietišķā etiķete un profesionālā ētika*", kuros kopā piedalījās 90 dalībnieki;

organizētas grupu supervīzijas Pārvaldes darbiniekiem – psihologiem, kapelāniem, sociālajiem darbiniekiem darbam ar personām ieslodzījuma vietās un darbiniekiem, kas iesaistīti resocializācijas pasākumos – kopā pasākumos tika iesaistīti 213 darbinieki;

organizētas darbā ar ieslodzītājiem un bijušajiem ieslodzītājiem iesaistītā personāla pārējo institūciju, tajā skaitā pašvaldību, biedrību un nodibinājumu, un reliģisko organizāciju iesaistīto darbinieku apmācības darbam ar ieslodzītajiem un bijušajiem ieslodzītājiem –trīs pasākumi;

organizēta korekcijas dienestu darbiniekiem veltīta konference *"Veidojot labo praksi"*.

* Programmas *"Citu Eiropas Savienības politiku instrumentu projektu un pasākumu īstenošana" Eiropas Komisijas programmas "Tiesību aizsardzības apmācības"* ietvaros:
* *"Mobilās starpinstitūciju komandas, lai atklātu un novērstu vardarbīga radikālisma eskalāciju. Apmācību instrumenti"* (Nr.HOME/2015/ISFP/AG/8774).

Pārskata gadā notika trīs vadības komitejas sanāksmes un ekspertu tikšanās Vācijā, Rumānijā un Latvijā. Eksperti dalījās ar savu valstu pieredzi radikalizācijas jautājumos, Eiropas direktīvu ieviešanas un ievērošanas pieredzē, veica dažādu mācību piemēru analīzi. Iegūtas zināšanas tālāk tiks izmantotas Pārvaldes amatpersonu izglītošanai ieslodzīto radikalizēšanās risku atpazīšanai un darbam ar ieslodzītajiem, kuri atbalsta radikālus uzskatus vai ir saistīti ar terorismu. Savukārt projekta koordinatori prezentēja izstrādāto apmācību platformu *"HERMES"*.

* Programmas *"Pārējās ārvalstu finanšu palīdzības līdzfinansētie projekti"* Ziemeļvalstu un Baltijas valstu mobilitātes programmas *"Valsts administrācija"* ietvaros:
* *"Zināšanu, pieredzes un labās prakses apmaiņa ieslodzījuma vietu sistēmas darbības uzlabošanai"* (Nr.PA–GRO–976).

Projekta ietvaros īstenotas trīs apmaiņas vizītes uz Somiju, Dāniju un Zviedriju. Pieredzes apmaiņas braucienu dalībnieki sagatavoja iegūto zināšanu un informācijas apkopojumu, lai šo informāciju efektīvāk varētu nodot citiem ieslodzījuma vietu amatpersonām un darbiniekiem. Pārvaldes portālā [www.ievp.gov.lv](http://www.ievp.gov.lv) tika izveidota atsevišķa sadaļa: <http://www.ievp.gov.lv/index.php/projektu-realizacija/nordic-baltic-8>, kurā tika ievietota informācija par projekta īstenošanas norisi.

* Programmas *"Eiropas Reģionālās attīstības fonda (ERAF) projektu un pasākumu īstenošana"* darbības programmas *"Izaugsme un nodarbinātība"* 4.2.1.specifiskā atbalsta mērķa *"Veicināt energoefektivitātes paaugstināšanu valsts un dzīvojamās ēkās"* 4.2.1.2.pasākuma *"Veicināt energoefektivitātes paaugstināšanu valsts ēkās"* ietvaros tika veikta ieslodzījuma vietu ēku tehniskā apsekošana, lai nodrošinātu projekta *"Energoefektivitātes paaugstināšana Cēsu Audzināšanas iestādes nepilngadīgajiem skolā ar sporta zāli un ēdnīcā" un "Energoefektivitātes paaugstināšana Olaines cietumā (Latvijas Cietumu slimnīca) ārstniecības korpusā"* uzsākšanu.

Pārvaldē tika veikts intensīvs darbs normatīvo aktu izstrādē, un Pārvaldes amatpersonas piedalījās vairākās Tieslietu ministrijas, Iekšlietu ministrijas un Izglītības un zinātnes ministrijas izveidotajās darba grupās, kuras pastāvīgi strādā pie normatīvā regulējuma pilnveidošanas. Tā rezultātā Saeimā un Ministru kabinetā tika pieņemti normatīvie akti, kas palīdz nodrošināt likumīgu un cilvēktiesību principiem atbilstošu Pārvaldes darbību, proti:

* Saeimā 2017. gada 14. decembrī tika pieņemts Fizisko personu reģistra likums.
* Saeimā tika pieņemti šādi likumu grozījumi:
* 2017. gada 20. aprīlī, 26. oktobrī un 23. novembrī *–* [*Valsts un pašvaldību institūciju amatpersonu un darbinieku atlīdzības likumā*](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums);
* 2017. gada 8. un 22. jūnijā – *Krimināllikumā*;
* 2017. gada 22. jūnijā un 7. decembrī – *Latvijas Sodu izpildes kodeksā*;
* 2017. gada 7. decembrī – *Apcietinājumā turēšanas kārtības likumā*;
* 2017. gada 30. martā, 8. jūnijā, 28. jūlijā, 16. novembrī un 23. novembrī – likumā *Par nodokļiem un nodevām*.

Ministru kabinetā tika pieņemti šādi noteikumi:

* 2017. gada 3. janvārī – noteikumi Nr. 23 *"Iekšējās kārtības noteikumi brīvības atņemšanas iestādes struktūrvienībā, kurā tiek īstenota resocializācijas programma atkarību mazināšanai"*;
* 2017. gada 28. februārī – noteikumi Nr. 104 *" Noteikumi par iepirkuma procedūru un tās piemērošanas kārtību pasūtītāja finansētiem projektiem"*;
* 2017. gada 28. februārī – noteikumi Nr. 107 *"Iepirkuma procedūru un metu konkursu norises kārtība"*;
* 2017. gada 28. martā – noteikumi Nr. 188 *"Grozījumi Ministru kabineta 2013. gada 17. decembra noteikumos Nr. 1529 "*[*Veselības aprūpes organizēšanas un finansēšanas kārtība*](https://likumi.lv/ta/id/263457-veselibas-aprupes-organizesanas-un-finansesanas-kartiba)*""*;
* 2017. gada 3. maijā – noteikumi Nr. 229 *"Grozījumi Ministru kabineta 2017. gada 28. februāra noteikumos Nr. 109 "Noteikumi par profesionālās darbības pārkāpumiem"*;
* 2017. gada 8. jūnijā – grozījumi Latvijas valsts standartā LVS 63:2015 *"Operatīvie transportlīdzekļi, krāsojums, aprīkojums"*;
* 2017. gada 25. jūlijā – noteikumi Nr. 436 *"Grozījumi Ministru kabineta 2016. gada 5. jūlija noteikumos Nr. 445 "Pedagogu darba samaksas noteikumi""*;
* 2017. gada 22. augustā – noteikumi Nr. 504 *"Grozījumi Ministru kabineta 2014. gada 11. marta noteikumos Nr. 134 "Noteikumi par vienoto veselības nozares elektronisko informācijas sistēmu""*;
* 2017. gada 29. augustā – noteikumi Nr. 512 *"Noteikumi par tiesai sniedzamās informācijas saturu un apjomu par personu, kurai kriminālprocesā noteikts medicīniska rakstura piespiedu līdzeklis, no kura persona izvairās vai nepilda tā nosacījumus"*;
* 2017. gada 12. septembrī – noteikumi Nr. 546 *"Oficiālo elektronisko adrešu informācijas sistēmas noteikumi"*;
* 2017. gada 31. oktobrī – noteikumi Nr. 645 *"Grozījumi Ministru kabineta 2013. gada 17. decembra noteikumos Nr. 1529 "*[*Veselības aprūpes organizēšanas un finansēšanas kārtība*](https://likumi.lv/ta/id/263457-veselibas-aprupes-organizesanas-un-finansesanas-kartiba)*""*;
* 2017. gada 7. novembrī – noteikumi Nr. 658 *"Noteikumi par civilās aizsardzības plānu struktūru un tajos iekļaujamo informāciju"*;
* 2017. gada 19. decembrī – noteikumi Nr. 789 *"Grozījumi Ministru kabineta 2013. gada 17. decembra noteikumos Nr. 1529 "*[*Veselības aprūpes organizēšanas un finansēšanas kārtība*](https://likumi.lv/ta/id/263457-veselibas-aprupes-organizesanas-un-finansesanas-kartiba)*""*;
* 2017. gada 19. decembrī – noteikumi Nr. 793 *"Grozījumi Ministru kabineta 2013. gada 17. decembra noteikumos Nr. 1529 "*[*Veselības aprūpes organizēšanas un finansēšanas kārtība*](https://likumi.lv/ta/id/263457-veselibas-aprupes-organizesanas-un-finansesanas-kartiba)*""*.
  1. ***Pārvaldes struktūra***

PRIEKŠNIEKA VIETNIEKS

Apsardzes daļa

Drošības daļa

Resocializācijas daļa

Risku un vajadzību izvērtēšanas daļa

Uzraudzības daļa

PRIEKŠNIEKA VIETNIEKS

Finanšu vadības un kontroles daļa

Grāmatvedības daļa

Iepirkumu un līgumu daļa

Nodrošinājuma daļa

Personālvadības daļa

Uzskaites daļa

PRIEKŠNIEKA VIETNIEKS

Administratīvā daļa

Medicīnas daļa

Tiesiskā regulējuma daļa

Tiesvedības daļa

Informācijas sistēmu drošības pārvaldnieks

Galvenais inspektors (informācijas sistēmu drošības pārzinis)

Datorsistēmu speciālists

10 IESLODZĪJUMA VIETAS

Brasas cietums

Cēsu Audzināšanas iestāde nepilngadīgajiem

Daugavgrīvas cietums

Iļģuciema cietums

Jelgavas cietums

Jēkabpils cietums

Liepājas cietums

Olaines cietums (Latvijas Cietumu slimnīca)

Rīgas Centrālcietums

Valmieras cietums

PRIEKŠNIEKA PALĪGS

Mācību centrs

Izmeklēšanas daļa

Projektu izstrādes daļa


Galvenais inspektors (dienesta pārbaužu un disciplinārlietu izmeklēšanas veicējs)

Vecākais referents (dienesta pārbaužu un disciplinārlietu izmeklēšanas veicējs)

Sabiedrisko attiecību speciālists

**PRIEKŠNIEKS**

* 1. ***Ieslodzījuma vietas un to veidi***



1. ***Pārvaldes finanšu resursi un darbības rezultāti***

***2.1. Valsts budžeta finansējums un tā izlietojums***

***(euro)***

|  |  |  |  |  |
| --- | --- | --- | --- | --- |
| ***Nr. p.k.*** | ***Finansiālie rādītāji*** | ***2016. gada budžeta izpilde*** | ***2017. gads*** | |
| ***plāns*** | ***budžeta izpilde*** |
| **1.** | **Resursi izdevumu segšanai, to skaitā:** | **58 621 653** | **57 001 975** | **55 526 622** |
| 1.1. | dotācija no vispārējiem ieņēmumiem | 58 072 652 | 56 255 839 | 55 010 937 |
| 1.2. | ieņēmumi no maksas pakalpojumiem un citi pašu ieņēmumi | 542 579 | 711 436 | 481 668 |
| 1.3. | ārvalstu finanšu palīdzība iestādes ieņēmumos | 0 | 34 700 | 34 016 |
| 1.4. | valsts budžeta transferti | 6 422 | 0 | 0 |
| **2.** | **Izdevumi kopā,**  **tai skaitā:** | **58 767 271** | **57 011 405** | **55 535 878** |
| 2.1. | uzturēšanas izdevumi | 53 330 620 | 55 863 133 | 54 427 264 |
| 2.2. | kapitālie izdevumi | 5 436 651 | 1 148 272 | 1 108 614 |

2017. gadā Pārvaldes plānotie izdevumi bija 57 011 405 *euro*, no tiem 55 489 581 *euro* – 04.01.00 apakšprogrammai *"Ieslodzījuma vietas"* (tajā skaitā 711 436 *euro* – ieņēmumi no maksas pakalpojumiem un citi pašu ieņēmumi), 44 613 *euro* – 62.00.00 programmai *"Eiropas Reģionālās attīstības fonda (ERAF) projektu un pasākumu īstenošana"*, 750 712 *euro* – 63.00.00 programmai *"Eiropas Sociālās fonda (ESF) projektu un pasākumu īstenošana"*, 37 330 *euro* – 70.00.00 programmai *"Citu Eiropas Savienības politiku instrumentu projektu un pasākumu īstenošana"*, 675 569 *euro* – 71.00.00 programmai *"Eiropas Ekonomikas zonas finanšu instrumenta un Norvēģijas valdības divpusējā finanšu instrumenta finansēto projektu un pasākumu īstenošana"* un 13 600 *euro* – 73.00.00 programmai *"Pārējās ārvalstu finanšu palīdzības līdzfinansētie projekti"*.

Izdevumi uz vienu ieslodzīto dienā bija 36,39 *euro* un pārsniedza plānoto radītāju par 2,88 *euro* jeb par 8,6%.

***04.00.00 programmas "Kriminālsodu izpilde" 04.01.00 apakšprogrammas "Ieslodzījuma vietas" izdevumu struktūra***

|  |  |  |  |  |
| --- | --- | --- | --- | --- |
| ***Rādītāji*** | ***2016. gads***  ***(tūkst. euro)*** | ***2017. gads***  ***(tūkst. euro)*** | ***2017. gada finansējuma izmaiņas salīdzinot ar 2016. gadu*** | |
| ***tūkst. euro*** | ***%*** |
| Atlīdzība | 36 339,1 | **43 463,8** | 7 124,7 | 19,61 |
| Preces un pakalpojumi | 9 039,4 | **9 806,6** | 767,2 | 8,49 |
| Sociālie pabalsti | 27,2 | **34,7** | 7,5 | 27,57 |
| Starptautiskā sadarbība | 3,5 | **3,5** | 0,0 | 0,00 |
| Kapitālie izdevumi | 2 096,1 | **863,6** | -1 232,5 | -58,80 |
| **Izdevumi kopā** | 47 505,3 | **54 172,2** | 6 666,9 | 14,03 |

Pārskata gadā atbilstoši Augstākās tiesas Administratīvo lietu departamenta 2016. gada 16. jūnija spriedumam lietā Nr. A420535212 2017. gadā veikts nostrādāto virsstundu, nakts stundu par laikposmu no 2014. gada 16. jūnija līdz 2016. gada 15. jūnijam un vidējās izpeļņas pārrēķins un izmaksa, proti, amatpersonām – 536 084 *euro* apmērā un nodokļi – 431 868 *euro* apmērā.

* 1. ***Darbības rezultāti***

***Ieslodzīto kopskaits 2017. gada 31. decembrī***

***Nepilngadīgo ieslodzīto kopskaits 2017. gada 31. decembrī***

Kopējais ieslodzīto vietu maksimālais skaits visās ieslodzījuma vietās bija 5 890, tajā skaitā izmeklēšanas cietuma nodaļās – 1 497, slēgtajos cietumos un slēgtā cietuma nodaļās – 2 733, daļēji slēgtajos cietumos un daļēji slēgtā cietuma nodaļās – 1 024, atklātā cietuma nodaļās – 138, Audzināšanas iestādē nepilngadīgajiem un Audzināšanas iestādes nepilngadīgajiem nodaļā – 129, Latvijas Cietumu slimnīcā – 169 un Atkarīgo centrā – 200.

Saskaņā ar tieslietu ministra 2016. gada 15. septembra rīkojuma Nr. 1-1/322 *"Par brīvības atņemšanas iestādes likvidēšanu"* 1. punktu ar 2017. gada 1. janvāri tika likvidēts Vecumnieku cietums.

Cēsu Audzināšanas iestādē nepilngadīgajiem, Atkarīgo centrā un Valmieras cietuma Izmeklēšanas nodaļā paredzētas 502 ieslodzīto vietas, kur ieslodzītie tiek izvietoti drošos, resocializācijas īstenošanai piemērotos un starptautiskajām prasībām atbilstošos apstākļos, kas sastāda 8,52% no kopējā ieslodzījuma vietās esošo vietu skaita.

2017. gada 31. decembrī ieslodzījuma vietās atradās 3 765 ieslodzītie: apcietinātie – 1 051, notiesātie – 2 714. No kopējā ieslodzīto skaita ieslodzījuma vietās atradās 291 sieviete (apcietinātās – 50, notiesātās – 241), 41 nepilngadīgais (apcietinātie – 15, notiesātie – 26) un 66 ieslodzītie, kuri sodīti ar brīvības atņemšanu uz visu mūžu (mūža ieslodzījums) (apcietinātie – astoņi, notiesātie – 58). Salīdzinot ar 2016. gadu, pārskata gadā ieslodzīto skaits samazinājās vidēji par 328 ieslodzītajiem. Faktiski pārskata gadā vidējais ieslodzīto skaits bija 3 970, to skaitā notiesātie – 2 829 un apcietinātie – 1 141.

Pārskata gadā ieslodzījuma vietās ievietoti 4 615 notiesātie, bet 2 608 notiesātie dažādu iemeslu dēļ tika atbrīvoti. No citām valstīm pārņemti 69 notiesātie noteiktā brīvības atņemšanas soda izciešanai Latvijas Republikā. Savukārt viens notiesātais nodots ārvalstīs noteiktā brīvības atņemšanas soda izciešanai.

Izmeklēšanas cietumos gada laikā uzņemti 7 624 apcietinātie, bet 7 850 apcietinātie drošības līdzekļa maiņas dēļ ar pirmstiesas izmeklēšanas iestādes lēmumu par kriminālprocesa izbeigšanu vai citu iemeslu dēļ atbrīvoti no izmeklēšanas cietuma vai tā nodaļas.

Gada laikā vidēji 95% ieslodzīto no kopējā ieslodzīto skaita tika izvietoti kamerās vai kopmītņu tipa dzīvojamās telpās, kurās dzīvojamās platības norma ir ne mazāka par četriem kvadrātmetriem vienam ieslodzītajam.

***Ieslodzīto īpatsvars***

***Ārzemnieku īpatsvars no kopējā ieslodzīto skaita***

***Notiesāto un apcietināto ārzemnieku skaits***

***Ieslodzīto vīriešu un sieviešu īpatsvars***

***Nepilngadīgo ieslodzīto īpatsvars***

***Ieslodzīto izvietojums***

***Nepilngadīgo notiesāto sadalījums atbilstoši soda izciešanas reižu skaitam***

***Nepilngadīgo notiesāto skaita sadalījums atbilstoši piespriestā***

***brīvības atņemšanas soda termiņa ilgumam***

***Notiesāto sadalījums atbilstoši soda izciešanas reižu skaitam***

***Notiesāto sadalījums atbilstoši piespriestā***

***brīvības atņemšanas soda termiņa ilgumam***

***Notiesāto sadalījums atbilstoši vecumam***

***ieslodzīto ar īpašām vajadzībām īpatsvars no kopējā ieslodzīto skaita***

***Notiesāto ar īpašām vajadzībām īpatsvars no kopējā notiesāto skaita***

***Notiesāto ar īpašām vajadzībām iedalījums atbilstoši invaliditātes grupai***

***Notiesāto pārvietošana atbilstoši soda progresīvajai izpildei***

Priekšzīmīgas uzvedības un režīma prasību ievērošanas dēļ 310 notiesātajiem 649 reizes sniegta iespēja īslaicīgi atstāt ieslodzījuma vietas teritoriju.

***Ieslodzījuma vietu drošība.*** 2017. gadā ieslodzījuma vietas nav pieļāvušas ārkārtējas situācijas un nevienu gadījumu, kad ieslodzītie ir atteikušies pildīt ieslodzījuma vietu administrācijas likumīgās prasības. Tomēr bija viens notiesātā bēgšanas gadījums.

Gada laikā ieslodzījuma vietās 79,65% no kopējā notiesāto skaita bija notiesātie, kuri notiesāti par smagiem un sevišķi smagiem noziegumiem un kuri izcieta sodu slēgtajos cietumos. 972 ieslodzītie tika uzskatīti par īpaši bīstamiem un atradās īpašā uzraudzībā. Tāpat ieslodzījuma vietās uzturējās 123 ieslodzītie ar noslieci uz bēgšanu, 101 – ar noslieci uzbrukt ieslodzījuma vietas personālam un 270 – ar noslieci uz pašnāvību. Ieslodzījuma vietu drošības, uzraudzības un apsardzes daļām savstarpēji sadarbojoties novērsti 82 noziedzīgo nodarījumu mēģinājumu gadījumi, to skaitā 26 miesas bojājumu nodarīšanas mēģinājuma gadījumi.

Ieslodzītie, kuri atkarīgi no narkotiskajām vielām vai saistīti ar to izplatīšanu izmantoja visdažādākās iespējas un veidus, lai iegūtu savu vajadzību apmierināšanai nepieciešamās vielas. Ieslodzījuma vietās tika konstatēti 145 gadījumi, kas saistīti ar narkotisko un psihotropo vielu nodošanas mēģinājumiem ieslodzītajiem pienesumos vai sūtījumos.

Pārskata periodā reģistrēti septiņi ieslodzīto uzbrukuma gadījumi ieslodzījuma vietu personālam. Drošības nodrošināšanai, apsargājot ieslodzītos ārstniecības iestādēs ārpus ieslodzījuma vietām, 201 reize pielietots fizisks spēks, speciālie cīņas paņēmieni un speciālie līdzekļi, tajā skaitā:

* fizisks spēks – 29 reizes;
* speciālie cīņas paņēmieni – divas reizes;
* roku dzelži – 163 reizes;
* gumijas steks – septiņas reizes.

2017. gadā Pārvaldes lietvedībā atradās 214 kriminālprocesi. 212 kriminālprocesi uzsākti Pārvaldes centrālā aparāta Izmeklēšanas daļā un divi kriminālprocesi saņemti tālākai izmeklēšanai no citām tiesībaizsardzības iestādēm, no tiem: Brasas cietumā – 31, Daugavgrīvas cietumā – 35, Jelgavas cietumā – 17, Jēkabpils cietumā – 11, Liepājas cietumā –15, Iļģuciema cietumā – divi, Olaines cietumā (Latvijas Cietuma slimnīcā) – 10, Rīgas Centrālcietumā – 65, Valmieras cietumā – 27 un Cēsu Audzināšanas iestādē nepilngadīgajiem – viens. Minētie kriminālprocesi uzsākti atbilstoši piederībai pie noziedzīga nodarījuma grupas objekta saskaņā ar Krimināllikuma XII, XIII, XVIII, XX, XXII un XXIII nodaļas pantiem, proti:

* saskaņā ar Krimināllikuma XII nodaļas pantiem (nonāvēšana) – viens kriminālprocess;
* saskaņā ar Krimināllikuma XIII nodaļas pantiem (noziedzīgi nodarījumi pret personas veselību) – 33 kriminālprocesi;
* saskaņā ar Krimināllikuma XVIII nodaļas pantiem (noziedzīgi nodarījumi pret īpašumu) – 13 kriminālprocesi;
* saskaņā ar Krimināllikuma XX nodaļas pantiem (noziedzīgi nodarījumi pret vispārējo drošību un sabiedrisko kārtību) – 155 kriminālprocesi;
* saskaņā ar Krimināllikuma XXII nodaļas pantiem (noziedzīgi nodarījumi pret pārvaldības kārtību) – pieci kriminālprocesi;
* saskaņā ar Krimināllikuma XXIII nodaļas pantiem (noziedzīgi nodarījumi pret jurisdikciju) – septiņi kriminālprocesi.

Pārskata gadā ieslodzījuma vietās uzsākti seši kriminālprocesi, kas saistīti ar ieslodzīto nāves faktu, no tiem:

* divi kriminālprocesi uzsākti par nāvi, kas ir iestājusies slimības rezultātā;
* viens kriminālprocess uzsākts par nāvi, kas ir iestājusies saindēšanas rezultātā;
* trīs kriminālprocesi uzsākti par nāvi, kas ir iestājusies suicīda rezultātā.

Tāpat no minētajiem kriminālprocesiem ieslodzījuma vietās divi kriminālprocesi uzsākti saskaņā ar Krimināllikuma 312. pantu (izvairīšanās no soda izciešanas), viens kriminālprocess – saskaņā ar Krimināllikuma 310. pantu (bēgšana no īslaicīgās aizturēšanas un ieslodzījuma vietas), divi kriminālprocesi – saskaņā ar Krimināllikuma 269. pantu (uzbrukums varas pārstāvim un citai valsts amatpersonai). un trīs kriminālprocesi – saskaņā ar Krimināllikuma 270. pantu (pretošanās varas pārstāvim un citai valsts amatpersonai).

Ieslodzījuma vietās no nelegālās aprites tika atsavināti šādi aizliegtie priekšmeti un vielas:

* 1 506,0628 g narkotisko un psihotropo vielu;
* 524 tabletes, kas satur narkotiskās un psihotropās vielas;
* 1 8195,65 1 alkoholisko dzērienu un to surogātu;
* 2 284 mobilo tālruņu, 905 mobilo tālruņu sastāvdaļu un 1 772 SIM karšu;
* 199 medicīnas šļirču un 168 medicīnisko šļirču adatu;
* 1 431 pašizgatavoto griežamo un duramo priekšmetu.

2017. gadā Pārvaldes amatpersonas pastāvīgi veica ieslodzījuma vietu pēkšņās pārbaudes apsardzes, uzraudzības un drošības darba jomā un diennakts notikumu analīzi katrā ieslodzījuma vietā. Pēc pārbaudēm tika noformētas izziņas, kas iesniegtas Pārvaldes vadībai un arī nosūtītas ieslodzījuma vietu vadībai, lai veiktu pasākumus trūkumu novēršanai. Ņemot vērā pārbaužu laikā konstatēto, tika sniegta praktiska un metodiska palīdzība ieslodzījuma vietām darba organizācijas jautājumos un izstrādāti priekšlikumi apsardzes funkciju uzlabošanai.

Nolūkā novērst un atklāt noziedzīgos nodarījumus ieslodzījuma vietās turpinājās tieša sadarbība ar Valsts policiju, Specializēto vairāku nozaru prokuratūru, reģionālajām prokuratūrām un Iekšlietu ministrijas Iekšējās drošības biroju. Ņemot vērā situāciju Eiropas Savienībā un saskatot nākotnē riskus par iespējamu ieslodzīto radikalizāciju, Pārvalde pastāvīgi veica attiecīgu sadarbību ar valsts drošības iestādēm, veicot saņemtās informācijas analīzi un risku izvērtēšanu.

***Ieslodzīto disciplinārā prakse.*** Ieslodzītie gada laikā izdarīja 7 444 režīma pārkāpumus, no tiem no tiem 2 730 – rupji pārkāpumi. Par izdarītajiem režīma pārkāpumiemieslodzītajiem tika piemēroti 5 435 disciplinārie sodi, to skaitā:

* izteikts brīdinājums – 1 046;
* izteikts rājiens – 1 405;
* aizliegts uz laiku līdz vienam mēnesim iegādāties pārtikas produktus un tabakas izstrādājumus ieslodzījuma vietas veikalā – 1 061;
* notiesātajiem aizliegta kārtējā telefonsaruna – 273;
* apcietinātajiem aizliegtas uz laiku līdz vienam mēnesim telefonsarunas – 77;
* apcietinātajiem aizliegta kārtējā satikšanās ar radiniekiem vai citām personām – 353;
* ievietošana soda vai disciplinārajā izolatorā – 1 125;
* notiesātajiem aizliegts izmantot personīgo televizoru vai radiouztvērēju – 93**;**
* atklātajos cietumos notiesātajiem, aizliegts atstāt cietuma administrācijas norādīto teritoriju uz laiku līdz trim mēnešiem – divi.

No piemēroto disciplinārsodu kopējā skaita 250 disciplinārsodi piemēroti nepilngadīgajiem ieslodzītajiem, to skaitā:

* izteikts brīdinājums – 41;
* izteikts rājiens – 38;
* aizliegts uz laiku līdz vienam mēnesim iegādāties pārtikas produktus un tabakas izstrādājumus ieslodzījuma vietas veikalā – 76;
* ievietošana disciplinārajā izolatorā – 95.

***Pamudinājumu piešķiršana ieslodzītajiem.*** Par labu uzvedību un godīgu attieksmi pret darbu un mācībām gada laikā ieslodzītajiem tika piemērots 3 701 pamudinājums, to skaitā:

* izteikta pateicība – 1 262;
* notiesātajiem atļauts izmantot papildus līdz sešām telefonsarunām gadā – 123;
* apcietinātajiem piešķirts papildu laiks pastaigai – trīs;
* apcietinātajiem piešķirts papildu laiks telefonsarunām – 40;
* notiesātajiem piešķirta papildu īslaicīgā vai ilgstošā satikšanās, bet ne vairāk kā sešas papildu satikšanās gadā – 1 185;
* apcietinātajiem piešķirta papildu tikšanās ar radiniekiem vai citām personām izmeklēšanas cietuma administrācijas pārstāvja klātbūtnē – 184;
* audzināšanas iestādes nepilngadīgajiem atļauts atstāt iestādi vecāku vai iestādes darbinieku pavadībā uz laiku līdz astoņām stundām – 65;
* notiesātajiem nepilngadīgajiem ar audzināšanas iestādes nepilngadīgajiem priekšnieka atļauju īslaicīgi atstāt audzināšanas iestādes nepilngadīgajiem teritoriju līdz piecām diennaktīm gadā – trīs;
* atzīt notiesāto par atbilstošu Latvijas Sodu izpildes kodeksa 50.3 panta ceturtajā daļā minētajiem nosacījumiem pirms tajā noteiktā termiņa beigām – 82;
* atklātajos cietumos – ar brīvības atņemšanas iestādes priekšnieka atļauju vienu reizi mēnesī atļauts izbraukt ārpus cietuma teritorijas uz laiku līdz divām diennaktīm – 695;
* notiesātajiem ar brīvības atņemšanas iestādes priekšnieka atļauju īslaicīgi atstāt brīvības atņemšanas iestādes teritoriju līdz trim diennaktīm gadā – 33;
* notiesātajiem, kas iesaistīti atkarību mazināšanas programmā, tiesības veikt videozvanus līdz divām reizēm mēnesī uz laiku, kas nav ilgāks par 30 minūtēm, brīvības atņemšanas iestādes pārstāvja klātbūtnē – 26.

No piemēroto pamudinājumu kopējā skaita 103 pamudinājumi piemēroti nepilngadīgajiem, to skaitā:

* ieslodzītajiem izteikta pateicība – 14;
* notiesātajiem atļauts izmantot papildus līdz sešām telefonsarunām gadā – astoņi;
* notiesātajiem piešķirta papildu īslaicīgā vai ilgstošā satikšanās, bet ne vairāk kā sešas papildu satikšanās gadā – pieci;
* notiesātajiem ar audzināšanas iestādes nepilngadīgajiem priekšnieka atļauju īslaicīgi atstāt audzināšanas iestādes nepilngadīgajiem teritoriju līdz piecām diennaktīm gadā – trīs;
* apcietinātajiem piešķirta papildu tikšanās ar radiniekiem vai citām personām audzināšanas iestādēs nepilngadīgajiem izmeklēšanas cietuma nodaļas administrācijas pārstāvja klātbūtnē – divi;
* audzināšanas iestādēs nepilngadīgajiem atļauts atstāt audzināšanas iestādi vecāku vai iestādes darbinieku pavadībā uz laiku līdz astoņām stundām – 65;
* apcietinātajiem piešķirts papildu laiks telefonsarunām – seši.

No 2017. gada 1. maija, lai veicinātu notiesāto saziņas iespēju ar saderināto, laulāto, vecākiem, vecvecākiem, bērniem, mazbērniem, brāļiem un māsām, kā arī to personu, ar kuru attiecīgais notiesātais dzīvojis kopā un ar kuru tai ir kopīga (nedalīta) saimniecība, kā arī, lai veicinātu sociāli lietderīgu saikņu saglabāšanu un atjaunošanu notiesātajiem, Pārvaldē tika īstenots pilotprojekts, ar kuru Iļģuciema cietumā izvietotajām notiesātajām un Atkarīgo centrā izvietotajiem notiesātajiem saskaņā ar Latvijas Sodu izpildes kodeksa 49. panta piektajā daļā noteiktajām prasībām uz telefonsarunām nodrošināta videozvana iespēja ar iepriekš minētiem radiniekiem un personām telefonsarunas vietā, izmantojot priekšapmaksās kartes *Turbo*.

***Ieslodzīto izglītība.*** Pārskata gadā ieslodzītie piedalījās vispārējās izglītības, profesionālās un interešu/neformālās izglītības aktivitātēs, kas tika īstenotas visās ieslodzījuma vietās.

Kopumā ieslodzījuma vietās 2017. gadā izglītības programmās vidēji tika iesaistīti 1 706 ieslodzītie (1 444 notiesātie un 262 apcietinātie) jeb 43% no vidējā ieslodzīto kopējā skaita. 2017. gada 31. decembrī izglītības programmās tika iesaistīti 1 664 ieslodzītie, kas ir 44,2% no kopējā ieslodzīto skaita, no tiem:

* formālās izglītības programmās piedalījās1 134 ieslodzītie jeb 68,1% no kopējā izglītojamo ieslodzīto skaita vai 30,1% no kopējā ieslodzīto skaita:
* vispārējās izglītības programmās – 509 ieslodzītie;
* profesionālās izglītības programmās – 620 ieslodzītie;
* augstākās izglītības programmās – pieci ieslodzītie.
* interešu/neformālās izglītības pasākumos – 530 ieslodzītie jeb 31,9% no izglītojamo ieslodzīto kopējā skaita vai 14,1% no kopējā ieslodzīto skaita.

Saskaņā ar 2017. gada 31. decembra datiem izglītības programmās tika iesaistīti:

* 1 296 pilngadīgie ieslodzītie;
* 310 ieslodzītie jaunieši;
* 58 nepilngadīgie ieslodzītie (*nav iespējams precīzi aprēķināt izglītības programmās iesaistīto nepilngadīgo ieslodzīto īpatsvaru, jo nepilngadīgo ieslodzīto izglītojamo skaits ir lielāks nekā nepilngadīgo ieslodzīto skaits 2017. gada 31. decembrī.* *Tas nozīmē, ka viens nepilngadīgais ieslodzītais tika iesaistīts gan vispārējās, gan interešu izglītības programmās*).

***Izglītības programmās iesaistīto ieslodzīto īpatsvars no kopējā izglītojamo ieslodzīto skaita***

Saskaņā ar Izglītības likuma 4. panta nosacījumu Cēsu Audzināšanas iestādē nepilngadīgajiem un Iļģuciema cietumā pamatizglītības programmās tika iesaistīti visi nepilngadīgie ieslodzītie. 2016./2017. mācību gadā Cēsu Audzināšanas iestādē nepilngadīgajiem tika īstenotas piecas vispārējās izglītības programmas.

Ieslodzījuma vietās vispārējās izglītības programmas īstenoja pašvaldību izglītības iestādes un Cēsu 2. vakara (maiņu) vidusskola, kas ir Cēsu Audzināšanas iestādes nepilngadīgajiem struktūrvienība. Ieslodzījuma vietu sadarbību ar pašvaldību izglītības iestādēm noteica noslēgtie sadarbības līgumi.

***Ieslodzījuma vietu sadarbība ar izglītības iestādēm***

|  |  |
| --- | --- |
| *Ieslodzījuma vieta* | *Izglītības iestāde* |
| Brasas cietums | Rīgas 9. vakara (maiņu) vidusskola  Rīgas Stila un modes tehnikums  Jelgavas Tehnikums |
| Cēsu Audzināšanas iestāde nepilngadīgajiem | Cēsu 2. vakara (maiņu) vidusskola |
| Daugavgrīvas cietums | Daugavpils 17. vidusskola  Daugavpils profesionālās izglītības kompetences centrs *"Daugavpils Būvniecības tehnikums"*  Daugavpils profesionālās izglītības kompetences centrs *"Daugavpils tehnikums"*  Daugavpils Tirdzniecības profesionālā vidusskola |
| Iļģuciema cietums | Rīgas 14. vakara (maiņu) vidusskola  Rīgas Stila un modes tehnikums  Jelgavas Tehnikums |
| Jelgavas cietums | Jelgavas Vakara (maiņu) vidusskola  Jelgavas Tehnikums  Jelgavas Amatu vidusskola |
| Jēkabpils cietums | Jēkabpils vakara (maiņu) vidusskola  Aizkraukles Profesionālā vidusskola |
| Liepājas cietums | Liepājas vakara (maiņu) vidusskola  Jelgavas Tehnikums |
| Rīgas Centrālcietums | Rīgas vakara ģimnāzija  Rīgas Stila un modes tehnikums  Jelgavas Tehnikums |
| Valmieras cietums | Valmieras 2. vidusskola  Jelgavas Tehnikums  Rīgas Valsts tehnikums |

2017. gadā (2016./2017. mācību gada beigās) 639 ieslodzītie sekmīgi nokārtoja valsts eksāmenus un saņēma valsts atzītus izglītību apliecinošus dokumentus: 55 ieslodzītie – par vispārējo pamatizglītību, 63 ieslodzītie – par vispārējo vidējo izglītību un 521 ieslodzītais – par profesionālo izglītību. Tāpat 242 ieslodzītie tika pārcelti nākamajā klasē.

***Izglītojamo ieslodzīto skaita dinamika***

2017./2018. mācību gadā ieslodzījuma vietās profesionālāsizglītības programmu ietvaros īstenotas šādas specialitātes:

* Brasas cietumā: profesionālās izglītības programmas ar apgūstamajām kvalifikācijām *"Apdares darbu strādnieks"* un *"Drēbnieks"*;
* Daugavgrīvas cietumā: profesionālās izglītības programmas ar apgūstamajām kvalifikācijām *"Apdares darbu strādnieks"*, *"Galdnieks"*, *"Ēku siltinātājs", "Informācijas ievadīšanas operators",* *"Inženierkomunikāciju montētājs", "Krāšņu podnieks"*, *"Lokmetinātājs metināšanā ar mehanizēto iekārtu aktīvās gāzes vidē (MAG)", "Palīgšuvējs"*, *"Pavāra palīgs"* un *"Sausas būves celtnieks"*;
* Iļģuciema cietumā: profesionālās izglītības programmas ar apgūstamajām kvalifikācijām *"Apdares darbu strādnieks"*, *"Drēbnieks"*, *"Frizieris",* *"Informācijas ievadīšanas operators"* un *"Pavāra palīgs"*;
* Jelgavas cietumā: profesionālās izglītības programmas ar apgūstamajām kvalifikācijām *"Atslēdznieks"*, *"Drēbnieks"*, *"Elektromontieris"*, *"Galdnieks"*, *"Rokas lokmetinātājs (MMA) Lokmetinātājs metināšanā ar mehanizēto iekārtu aktīvās gāzes vidē (MAG)"* un *"Šuvējs"*;
* Jēkabpils cietumā: profesionālās izglītības programmas ar apgūstamajām kvalifikācijām *"Apdares darbu strādnieks"*, *"Galdnieks"* un *"Virpotājs"*;
* Liepājas cietumā: profesionālās izglītības programmas ar apgūstamo kvalifikāciju *"Elektromontieris"*;
* Rīgas Centrālcietumā: profesionālās izglītības programmas ar apgūstamajām kvalifikācijām *"Autoatslēdznieks"*, *"Drēbnieks",* *"Galdnieks",* *"Elektromontieris",* *"Rokas lokmetinātājs (MMA) Lokmetinātājs metināšanā ar mehanizēto iekārtu aktīvās gāzes vidē (MAG)"*, *"Pavāra palīgs"* un *"Šuvējs"*;
* Valmieras cietumā: profesionālās izglītības programmas ar apgūstamajām kvalifikācijām *"Apdares darbu strādnieks"*, *"Elektromontieris"*, *"Galdnieks"*, *"Lokmetinātājs"* un *"Lokmetinātājs metināšanā ar mehanizēto iekārtu aktīvās gāzes vidē"*.

2017. gadā ieslodzītajiem tika nodrošināta iespēja iesaistīties augstākās izglītības apguvē tālmācības ceļā, izmantojot pasta pakalpojumus vai ar ieslodzījuma vietas administrācijas starpniecību elektroniskā tīmekļa vietni. 2017 gada I pusgadā augstākās izglītības studiju programmās iesaistījās seši ieslodzītie, bet 2017. gada II pusgadā – četri ieslodzītie.

Augstākās izglītības nodrošināšanai ieslodzījuma vietās tika realizēta sadarbība ar šādām augstākās izglītības iestādēm:

* Baltijas Starptautiskās akadēmijas;
* Eiropas tālmācības augstskola;
* Juridiskās koledžas;
* Latvijas Biznesa koledža;
* Rīgas Tehniskā universitāte;
* Transporta un sakaru institūts.

Ieslodzītie apguva specializētas zināšanas un izpratni šādās studiju programmās:

* *"Būvniecība"*;
* *"Datoru zinātne un informācijas tehnoloģijas"*;
* *"Programmēšanas inženieris un iekšējo tīklu LAN vadība"*;
* *"Tiesību zinātne"*;
* *''Transporta un biznesa loģistika"*;
* *"Uzņēmējdarbības vadīšana"*;
* *"Uzņēmējdarbības vadīšana, vidējais un lielais bizness"*.

Interešu/neformālās izglītības programmas ieslodzījuma vietās īstenoja:

* ieslodzījuma vietu Resocializācijas daļu amatpersonas un darbinieki;
* profesionālās izglītības iestāžu pasniedzēji;
* Sabiedrība *''FIBRA''* Eiropas Savienības fondu darbības programmas *''Izaugsme un nodarbinātība''* 7.2.1. specifiskā atbalsta mērķa *''Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros''* pasākuma *''Sākotnējās profesionālās izglītības programmu īstenošana Jauniešu garantijas ietvaros''* projekta *''Sākotnējās profesionālās izglītības programmu īstenošana Jauniešu garantijas ietvaros''* (vienošanās Nr. 7.2.1.2./15/I/001) ietvaros īstenoja profesionālās pilnveides izglītības programmas:
* Bruģēšanas darbi;
* Iekštelpu apdares darbi.
* Sabiedrība *''MBR''* Norvēģijas finanšu instrumenta projekta *''Jaunas nodaļas izveide Olaines cietumā, ieskaitot būvniecību un personāla apmācību''* ietvaros īstenoja valsts valodas kursus;
* Nodarbinātības valsts aģentūra īstenoja Eiropas Sociālā fonda projektu *''Bijušo ieslodzīto integrācija sabiedrībā un darba tirgū''*;
* Valsts izglītības attīstības aģentūras Eiropas Savienības fonda projekta *''Sākotnējās profesionālās izglītības programmu īstenošana garantijas jauniešiem sistēmas''* ietvaros, projekta identifikācijas Nr.7.2.1.JG2 ietvaros īstenota *''Datorprasmju programma''*;
* autoskola *''Gross''* īstenoja programmu transportlīdzekļa vadītāja profesionālās kvalifikācijas iegūšanai;
* kristīgās izglītības un audzināšanas programmas *''Mirjama''* ietvaros īstenotas nodarbības šādās programmās:
* Literatūras studija;
* Muzikālā studija;
* Rokdarbu studija;
* Tēlotājmākslas studija;
* Teātra studija.
* biedrība *''Iļģuciema sievietes''* Rīgas Domes projekta un Vācijas Katoļu baznīcas fonda *''Bonifatiuswerk''* ietvaros īstenoja kustību, deju un mūzikas terapijas nodarbības, mākslas terapijas – dekupāžas nodarbībās.

Ieslodzījuma vietu Resocializācijas daļu amatpersonas un darbinieki īstenoja:

* neformālas izglītības pasākumu *"Sevis izzināšana caur krāsām"* un *"Esi brīvs"*;
* nodarbību ciklu *"HIV/AIDS profilakse un antisociālās uzvedības riska mazināšana notiesāto vidu"*, *"Atkarību veidi un cēloņsakarības"* un *"Mājupceļš"*;
* mūzikas apmācību u.c. nodarbības.

Savukārt profesionālās izglītības iestāžu pasniedzēji īstenoja Mākslinieciskas un lietišķās mākslas izstrādājumu izgatavošanas (kokapstrāde) programmu.

Ieslodzīto nodarbinātība. Saskaņā ar Latvijas Sodu izpildes kodeksa 56.2panta pirmo daļu notiesātos nodarbina par samaksu, ja brīvības atņemšanas iestādei ir iespējams viņus nodrošināt ar darbu, savukārt panta otrā daļa noteic, ka notiesātos par samaksu nodarbina:

* brīvības atņemšanas iestādes saimnieciskajā apkalpē;
* brīvības atņemšanas iestādē izvietotajās komersantu izveidotajās darba vietās;
* ārpus brīvībasatņemšanas iestādes, ja to atļauj notiesātajam noteiktais soda izciešanas režīms.

2017. gadā ieslodzījuma vietās ieslodzītie tika nodarbināti saimnieciskajā apkalpē un komersantu izveidotajās darba vietās. Notiesātie, kuri izcieta sodu atklātajos cietumos, tika nodarbināti pie komersantiem ārpus cietuma teritorijas.

Saskaņā ar 2017. gada 31. decembra datiem 2017. gadā bija nodarbināti 948 ieslodzītie, tajā skaitā: ieslodzījuma vietu saimnieciskajā apkalpē – 446 notiesātie, bet komersantu izveidotajās darba vietās – 502 ieslodzītie, tajā skaitā 12 Iļģuciema cietuma apcietinātās.

2017. gadā 31. decembrī viena notiesātā vidējais mēneša atalgojums (pēc nodokļu nomaksas un citu ieturējumu veikšanas) saimnieciskajā apkalpē bija 105,00 *euro*, bet komersantu izveidotajās darba vietās – 93,41 *euro*.

***Nodarbināto ieslodzīto vecums***

Ieslodzīto nodarbinātības līmenis ieslodzījuma vietās 2017. gada 31. decembrī bija 25,2% no kopējā ieslodzīto skaita: ieslodzījuma vietu saimnieciskajā apkalpē – 11,8% un komersantu izveidotajās darba vietās – 13,4%.

Notiesāto nodarbinātības līmenis ieslodzījuma vietās 2017. gada 31. decembrī bija 34,5% no kopējā notiesāto skaita: ieslodzījuma vietu saimnieciskajā apkalpē – 16,4% un komersantu izveidotajās darba vietās – 18,1%.

Pārskata gadā saskaņā ar sadarbības līgumiem, kas tika noslēgti ar komersantiem, notiesātie tika nodarbināti šādās komersantu izveidotajās darbavietās:

* šūšanas ražotnēs – Sabiedrība *''Jake''*, Sabiedrība *''Niso''*, Sabiedrība *''SRC Brasa''* un Sabiedrība *''Sakta LD''* Rīgas Centrālcietumā, Brasas, Daugavgrīvas, Iļģuciema un Jelgavas cietumā;
* kokapstrādes ražotnēs un kokizstrādājumu izgatavošanā – Sabiedrība *''Domsa''*, Sabiedrība *''SC Koks''*, Sabiedrība *''Successu''* un Sabiedrība *''Solidis''* Daugavgrīvas, Jelgavas un Valmieras cietumā;
* makšķerēšanas piederumu izgatavošanā – Sabiedrība *''IB Bilance''* un Sabiedrība *''AT Trading''* Brasas, Iļģuciema un Valmieras cietumā;
* medicīnas iekārtu (mēbeļu) ražotnē – Sabiedrība *''Valis''* Rīgas Centrālcietumā;
* palīgdarbos veikalā – Sabiedrība *''Lenoka''* Rīgas Centrālcietumā, Brasas, Iļģuciema, Jelgavas un Valmieras cietumā;
* iesaiņošanas darbos – Sabiedrība *''EMIX.PRO''* Daugavgrīvas cietumā;
* ieslodzīto ēdināšanā – Sabiedrība *''ALEX un V''* Rīgas Centrālcietumā un Olaines cietumā (Latvijas Cietumu slimnīcā).

Pārvaldes tīmekļa vietnē tika pastāvīgi atjaunota informācija par ieslodzīto nodarbināšanas iespējām. Tāpat notika regulāra konsultatīva komunikācija ar ieslodzījuma vietu amatpersonām, darbiniekiem un komersantiem notiesāto nodarbinātības jomā. Gada laikā ieslodzījuma vietās regulāri tika veikts nodarbinātības procesa monitorings un normatīvo aktu ieviešanas kontrole.

***Ieslodzīto garīgā aprūpe.***Saskaņā ar normatīvajos aktos noteikto kapelāni ieslodzījuma vietās nodrošināja Latvijas Republikas Satversmē, Reliģisko organizāciju likumā un starptautiskajos līgumos par cilvēktiesībām reliģijas jomā noteiktās indivīda tiesības uz reliģijas brīvību īstenošanu. Nodrošinot katra ieslodzītā tiesības uz reliģijas brīvību, kapelāni ieslodzījuma vietās organizēja šādus ieslodzīto garīgās aprūpes pasākumus: dievkalpojumus, garīgās mūzikas koncertus, reliģiskās literatūras izpētes nodarbības, reliģiska satura filmu demonstrēšanu ar apspriešanu, garīgās aprūpes programmas, analītiska rakstura diskusijas par dažādām ar reliģiju saistītām tēmām, individuālas pastorālās pārrunas un kristības.

Kapelāni ieslodzīto garīgo aprūpi veica individuāli, ņemot vērā katras ieslodzījuma vietas specifiku un reālās iespējas, kā arī piesaistot reliģiskās organizācijas, kas ir reģistrētas likumā noteiktajā kārtībā.

2017. gadā ieslodzījuma vietās strādāja 16 kapelāni, kuri sadarbībā ar reliģiskajām organizācijām nodrošināja garīgo aprūpi kā notiesātajiem, tā apcietinātajiem, gan pieaugušajiem, gan jauniešiem, gan nepilngadīgajiem, gan uz mūžu notiesātajiem.

***Veikto garīgās aprūpes pasākumu skaits ieslodzītajiem***

***Garīgās aprūpes pasākumu sadalījums starp ieslodzījuma vietu kapelāniem un brīvprātīgajiem***

Tāpat ieslodzīto garīgās aprūpes ietvaros kapelāni sadarbībā ar reliģiskajām organizācijām organizēja, koordinēja un vadīja programmas ieslodzītajiem un citus ar garīgo aprūpi saistītus pasākumus. Iļģuciema cietumā kapelāna vadītajā kristīgās izglītības un audzināšanas programmā *''Mirjama''* mācību gada laikā deviņu mēnešu nodarbību ciklā vidēji iesaistījās 32 notiesātās, kurām bija iespēja apmeklēt Bībeles izpratnes, sakrālās mūzikas, mākslas vēstures lekcijas, nodarbības *''Kino garīgās dimensijas''*, mūzikas studijas, tēlotājmākslas studijas, literatūras studijas, rokdarbu studijas un teātra studijas. Savukārt Rīgas Centrālcietuma – iesaistījās 36 ieslodzītie.

2017. gadā ieslodzīto garīgās aprūpes ietvaros kapelāni sadarbojās ar šādām nevalstiskajām organizācijām:

* biedrību *''Ezer''* – īstenoja kristīgās audzināšanas programmu *''Tavs ceļš uz brīvību''* Jelgavas cietumā un Rīgas Centrālcietumā;
* biedrību *''Iļģuciema sievietes''* – sadarbībā ar Rīgas Domi īstenoja dažādus projektus Iļģuciema cietuma notiesātajām;
* biedrību *''Prison Fellowship Latvija''* – vairākās ieslodzījuma vietās īstenoja kristīgo programmu *''ALFA''*;
* biedrību *''RETO CERĪBA''* – īstenoja nodarbības apreibinošo vielu atkarīgajiem ieslodzītajiem Brasas cietumā un Rīgas Centrālcietumā, piedāvājot arī iespēju saņemt rehabilitāciju pēc atbrīvošanas no ieslodzījuma vietas;
* biedrību *''Izvēlies brīvību''* – organizēja līdzgaitniecību notiesātajiem, kas atbrīvojušies no ieslodzījuma vietas;
* sociālās rehabilitācijas centru *''Ratnieki''* – vadīja nodarbības notiesātajiem, kuri drīzumā tiks atbrīvoti no ieslodzījuma vietas.

***Reliģisko organizāciju pārstāvjiem īstenoto ieslodzīto garīgās aprūpes pasākumu skaits***

Jau sesto gadu augustā Pārvalde sadarbībā ar Latvijas Romas Katoļu baznīcas Cietuma kapelānu dienestu īstenoja pastorālo sabiedrības integrācijas projektu *"Ieslodzīto svētceļojums".* Pārskata gadā svētceļojumā piedalījās notiesātie no ieslodzījuma vietām.

***Resocializācijas programmu īstenošana****.* Resocializācijas programmas ieslodzījuma vietās tika īstenotas saskaņā ar Ministru kabineta 2013. gada 9. aprīļa noteikumu Nr. 191 *''Notiesātā resocializācijas īstenošanas kārtība''* IX nodaļu *''Resocializācijas programmu īstenošana''.*

Pārvaldes un Valsts probācijas dienesta dažādo starptautisko projektu ietvaros ir izstrādātas vai pārņemtas resocializācijas programmas, kas vērstas uz konkrēta noziedzīgas uzvedības riska novēršanu vai konkrētu sociālo prasmju vai iemaņu apgūšanu.

Pārskata gada beigās tika apmācītas Pārvaldes 28 amatpersonas un darbinieki programmas *"Correctioal education program for violence perpetrators based on the Duluth Model"* vadīšanai.

2017. gadā ieslodzījuma vietās tika īstenotas deviņas resocializācijas programmas:

* *"Cognetive Skills"*;
* *''Dzīves skola – III''*
* *''Equip''*;
* *''Motivācijas programma ieslodzīto personu resocializācijas procesa aktualizēšanai un veicināšanai''*;
* *"Sociālo prasmju pilnveides un stresa mazināšanas programma ieslodzītajiem"*;
* *''Stresa mazināšanas programma''*;
* *''Programma seksuālos noziegumus izdarījušo personu monitoringam un uzraudzībai''*;
* *''Programma seksuālos noziegumus izdarījušo personu monitoringam un uzraudzībai (pielāgota slepkavām)''*;
* *''Vērtībizglītība un saskarsmes prasmes''*.

Ieslodzījuma vietu personāls savu iespēju ietvaros īstenoja sešas resocializācijas programmas:

* *"Cognetive Skills"*;
* *''Dzīves skola – III''*;
* *''Equip''*;
* *''Motivācijas programma ieslodzīto personu resocializācijas procesa aktualizēšanai un veicināšanai''*;
* *"Sociālo prasmju pilnveides un stresa mazināšanas programma ieslodzītajiem"*;
* *''Stresa mazināšanas programma''*.

Valsts probācijas dienesta darbinieki pārskata gadā ieslodzījuma vietās īstenoja divas resocializācijas programmas:

* *''Programma seksuālos noziegumus izdarījušo personu monitoringam un uzraudzībai''*;
* *''Programma seksuālos noziegumus izdarījušo personu monitoringam un uzraudzībai (pielāgota slepkavām)''*.

Savukārt Rīgas 9. vakara (maiņu) vidusskola Brasas cietumā īstenoja resocializācijas programmu *''Vērtībizglītība un saskarsmes prasmes''.*

Kopumā 2017. gadā ieslodzījuma vietās tika īstenotas šādas resocializācijas programmas:

|  |  |
| --- | --- |
| *Īstenošanas vieta* | *Resocializācijas programmas nosaukums* |
| Brasas cietums | 1. Dzīves skola – III. |
| 2. Motivācijas programma ieslodzīto personu resocializācijas procesa aktualizēšanai un veicināšanai. |
| 3. Stresa mazināšanas programma. |
| 4. Vērtībizglītība un saskarsmes prasmes. |
| Cēsu Audzināšanas iestāde nepilngadīgajiem | 1. *Equip*. |
| 2. Motivācijas programma ieslodzīto personu resocializācijas procesa aktualizēšanai un veicināšanai. |
| 3. Programma seksuālos noziegumus izdarījušo personu monitoringam un uzraudzībai. |
| 4. Programma seksuālos noziegumus izdarījušo personu monitoringam un uzraudzībai (pielāgota slepkavām). |
| 5. Sociālo prasmju pilnveides un stresa mazināšanas programma ieslodzītajiem. |
| Daugavgrīvas cietums | 1. Dzīves skola – III. |
| 2. *Equip*. |
| 3. Motivācijas programma ieslodzīto personu resocializācijas procesa aktualizēšanai un veicināšanai. |
| 4. Programma seksuālos noziegumus izdarījušo personu monitoringam un uzraudzībai. |
| 5. Sociālo prasmju pilnveides un stresa mazināšanas programma ieslodzītajiem. |
| 6. Stresa mazināšanas programma. |
| Iļģuciema cietums | 1.*Equip*. |
| 2. Sociālo prasmju pilnveides un stresa mazināšanas programma ieslodzītajiem. |
| 3. Stresa mazināšanas programma. |
| Jelgavas cietums | 1. *Cognetive Skills*. |
| 2. Dzīves skola – III. |
| 3. Motivācijas programma ieslodzīto personu resocializācijas procesa aktualizēšanai un veicināšanai. |
| 4. Sociālo prasmju pilnveides un stresa mazināšanas programma ieslodzītajiem. |
| 5. Stresa mazināšanas programma. |
| Jēkabpils cietums | 1. Dzīves skola – III. |
| 2. *Equip*. |
| 3. Programma seksuālos noziegumus izdarījušo personu monitoringam un uzraudzībai. |
| 4. Sociālo prasmju pilnveides un stresa mazināšanas programma ieslodzītajiem. |
| Liepājas cietums | 1. Dzīves skola – III. |
| 2. *Equip*. |
| 3. Programma seksuālos noziegumus izdarījušo personu monitoringam un uzraudzībai. |
| 4. Motivācijas programma ieslodzīto personu resocializācijas procesa aktualizēšanai un veicināšanai. |
| 5. Sociālo prasmju pilnveides un stresa mazināšanas programma ieslodzītajiem. |
| 6. Stresa mazināšanas programma. |
| Olaines cietums (Latvijas Cietumu slimnīca) | 1. Motivācijas programma ieslodzīto personu resocializācijas procesa aktualizēšanai un veicināšanai. |
| 2. Sociālo prasmju pilnveides un stresa mazināšanas programma ieslodzītajiem. |
| 3. Stresa mazināšanas programma. |
| Rīgas Centrālcietums | 1. Dzīves skola – III. |
| 2. Programma seksuālos noziegumus izdarījušo personu monitoringam un uzraudzībai (pielāgota slepkavām). |
| 3. Sociālo prasmju pilnveides un stresa mazināšanas programma ieslodzītajiem. |
| 4. Stresa mazināšanas programma. |
| Valmieras cietums | 1. Dzīves skola – III. |
| 2. *Equip*. |
| 3. Motivācijas programma ieslodzīto personu resocializācijas procesa aktualizēšanai un veicināšanai. |
| 4. Programma seksuālos noziegumus izdarījušo personu monitoringam un uzraudzībai (pielāgota slepkavām). |
| 5. Sociālo prasmju pilnveides un stresa mazināšanas programma ieslodzītajiem. |

***Resocializācijas programmu mērķi***

|  |  |
| --- | --- |
| *Resocializācijas programmas nosaukums* | *Resocializācijas programmas mērķis* |
| 1. *Cognetive Skills*. | Veicināt likumpārkāpēja kognitīvo un emocionālo attīstību un mācīt tiem noteiktas kognitīvās prasmes. |
| 2. Dzīves skola – III. | Sagatavot atbrīvošanai un integrācijai sabiedrībā cilvēkus, kuri izcieš sodu brīvības atņemšanas iestādēs, palīdzot viņiem apgūt un attīstīt sociālās pamatprasmes, kas veicina vieglāku saskarsmi ikdienā – būtiski uzlabojot viņu dzīves kvalitāti. |
| 3. *Equip*. | Iemācīt jauniešus domāt un rīkoties atbildīgi, lai neizdarītu jaunu noziedzīgu nodarījumu. |
| 4. Motivācijas programma ieslodzīto personu resocializācijas procesa aktualizēšanai un veicināšanai. | Izglītības procesa rezultātā motivēt ieslodzītos, veicināt ieslodzīto motivācijas aktualizēšanu, iekšējo motīvu un resursu apzināšanu veiksmīgai dalībai resocializācijas procesā. |
| 5. Programma seksuālos noziegumus izdarījušo personu monitoringam un uzraudzībai (pielāgota slepkavām). | Veicināt par īpaši smagu noziegumu izdarīšanu notiesāto veiksmīgāku sociālo adaptāciju un mazināt viņu agresīvo uzvedību, turpinot darbu *''atbalsta grupā''* pēc programmas pamata bloku pabeigšanas. |
| 6. Programma seksuālos noziegumus izdarījušo personu monitoringam un uzraudzībai. | Veicināt par seksuāla rakstura noziegumu izdarīšanu notiesāto veiksmīgāku sociālo adaptāciju un mazināt viņu agresīvo uzvedību, turpinot darbu *''atbalsta grupā''* pēc programmas pamata bloku pabeigšanas. |
| 7. Sociālo prasmju pilnveides un stresa mazināšanas programma ieslodzītajiem. | Veicināt ieslodzītajiem saskarsmes un emocionālās pašvaldības iemaņu pilnveidošanos, rosinot spēju integrēties sabiedrībā. |
| 8. Stresa mazināšanas programma. | Dot iespēju katram programmas dalībniekam identificēt savus stresus, identificēt emocijas, ko izraisa stress, un praktiski apgūt dažādas stresa mazināšanas stratēģijas. |
| 9. Vērtībizglītība un saskarsmes prasmes. | Veicināt izglītojamo sociālo attīstību un pilnveidi, radīt priekšnoteikumus resocializācijai, rosinot izglītojamos vērtību sistēmas pilnveidei un jaunu uzvedības modeļu apgūšanai. |

***Ieslodzīto iesaistīšana resocializācijas programmās***

***Iesaistīto ieslodzīto īpatsvars resocializācijas programmās no kopējā ieslodzīto skaita***

***Resocializācijas programmās iesaistīto ieslodzīto skaits***

***Resocializācijas programmās iesaistīto ieslodzīto vecums***

***Resocializācijas programmas atkarību mazināšanai īstenošana***. Atkarību mazināšanas programmu īstenošana notiek Atkarīgo centrā saskaņā ar Latvijas Sodu izpildes kodeksa61.8 panta septītās daļas prasībām unMinistru kabineta 2017. gada 3. janvāra noteikumiem Nr. 23 *"Iekšējās kārtības noteikumi brīvības atņemšanas iestādes struktūrvienībā, kurā tiek īstenota resocializācijas programma atkarību mazināšanai"*.

Pārskata gadā ieslodzījuma vietās bija 1 645ieslodzītie, kuri izdarījuši noziedzīgo nodarījumu atkarību izraisošo vielu ietekmē, vai kuriem veicot risku un vajadzību novērtēšanu konstatēts augsts atkarību izraisošo vielu lietošanas risks, no tiem:

* 1 334 notiesātie;
* 311 apcietinātie.

Gada laikā atkarīgajiem ieslodzītajiem no narkotiskajām un psihotropajām vielām ieslodzījuma vietu atkarību konsultanti jeb koordinatori veica 608 pirmreizējās un 723 atkārtotās konsultācijas:

* pirmreizējās:
* notiesātajiem – 531;
* apcietinātajiem – 77.
* atkārtotās:
* notiesātajiem – 673;
* apcietinātajiem – 50.

Ieslodzījuma vietu Resocializācijas daļas amatpersonas un darbinieki, ņemot vērā notiesātā risku un vajadzību izvērtējumu, noformēja 137 priekšlikumus par notiesāto iesaistīšanu Atkarīgo centra atkarību mazināšanas programmās. Pārvaldes priekšnieks, izvērtējot ieslodzījuma vietu priekšnieku priekšlikumus, pieņēma 21 lēmumu par atteikumu iesaistīt notiesātos atkarību mazināšanas programmās.

Pārskata gadā Atkarīgo centrā īstenotās divas atkarību mazināšanas programmas: *''Atlantis''* un *''Pathfinder''.* Atkarību mazināšanas programma *''Atlantis''* ir izveidota uz Minesotas programmas modeļa bāzes, lai resocializētu notiesātos vīriešus, kuriem ir atkarību problēmas – alkoholisms un narkomānija. Savukārt atkarību mazināšanas programma *''Pathfinder''* pārņemta no Norvēģijas Oslo cietuma programmas *''Pathfinder''*. Tās programmas mērķis ir uzsākt ieslodzītā pārmaiņu procesu, uzturēt motivāciju, dot programmas dalībniekiem spēju pārvaldīt savu dzīvi labāk un vairs neļaut atkarībai un kriminālām darbībām noteikt viņu dzīvi.

Savukārt pārskata gada II pusgadā Atkarīgo centra atkarību mazināšanas programmu saturs tika pilnveidots atbilstoši pieaugušo notiesāto sieviešu resocializācijas vajadzībām, un no 2017. gada septembra atkarību mazināšanas programmās Atkarīgo centrā piedalās arī notiesātās sievietes.

2017. gadā atkarību mazināšanas programmās kopā tika iesaistīti 120 notiesātie no astoņām ieslodzījuma vietām, proti, no Brasas cietuma, Daugavgrīvas cietuma, Iļģuciema cietuma, Jelgavas cietuma, Jēkabpils cietuma, Liepājas cietuma, Rīgas Centrālcietuma un Valmieras cietuma.

Atkarīgo centra Izvērtēšanas nodaļā pārskata gadā tika uzņemti 107 notiesātie vīrieši un Atkarīgo centra atkarību mazināšanas programmā – 13 notiesātās sievietes.

***Atkarību mazināšanas programmās iesaistīto notiesāto vecums***

Svarīgākie faktori, kas 2017. gadā ietekmēja Atkarīgo centra darbu:

* daudz nemotivētu notiesāto ar atkarības problemātiku ieslodzījuma vietās;
* nepietiekami motivēti notiesātie jeb ārēji motivēti notiesātie, kuri pēc padziļinātas izvērtēšanas Atkarīgo centrā tiek pārsūtīti atpakaļ uz ieslodzījuma vietu;
* notiesāto dažāda medicīniskā rakstura kaites, kuras liedz iespēju dalībai atkarību mazināšanas programmās.

***Notiesāto risku un vajadzību izvērtēšana.*** Latvijas Sodu izpildes kodeksa 61.5 pants noteic resocializācijas darba norisi, un to, ka divu mēnešu laikā pēc notiesātā ievietošanas brīvības atņemšanas iestādē soda izciešanai jānodrošina notiesātā risku un vajadzību izvērtēšana, nosakot:

* notiesātā resocializācijas vajadzības, antisociālas uzvedības un atkārtota noziedzīga nodarījuma izdarīšanas riska pakāpi brīvības atņemšanas iestādē;
* piemērotākos sociālās uzvedības korekcijas vai sociālās rehabilitācijas līdzekļus un citus pasākumus, kas īstenojami soda izpildes laikā un iekļaujami notiesātā resocializācijas plānā.

Savukārt Ministru kabineta 2013. gada 9. aprīļa noteikumu Nr. 191 *''Notiesātā resocializācijas īstenošanas kārtība''* 8. punkts noteic, ka notiesātā resocializāciju brīvības atņemšanas iestādē uzsāk ar notiesātā risku un vajadzību izvērtēšanu.

Risku un vajadzību izvērtēšanas mērķis ir noteikt notiesātajam individuālus un atbilstošus piemērojamos resocializācijas līdzekļus antisociālas uzvedības un atkārtota noziedzīga nodarījuma izdarīšanas riska pakāpes mazināšanai, plānojot resocializācijas procesu notiesātā soda izpildes laikā.

Latvijas Sodu izpildes kodeksa 50.1 panta otrā daļa noteic, ka soda progresīvās izpildes sistēmā ir iekļauti visi notiesātie, izņemot ar īslaicīgu brīvības atņemšanu notiesātos. Tomēr arī šīs kategorijas notiesātajiem risku un vajadzību izvērtēšana veikta atbilstoši Pārvaldē izstrādātajam notiesāto risku un vajadzību novērtējumam notiesātajiem ar īslaicīgu brīvības atņemšanu.

Visās ieslodzījuma vietās ir noteikta vienota pieeja, sagatavojot notiesāto izvērtēšanu ieslodzījuma vietas izvērtēšanas komisijā, ja ieslodzītais ir iesniedzis ieslodzījuma vietas priekšniekam iesniegumu ar lūgumu virzīt izskatīšanai ieslodzījuma vietas izvērtēšanas komisijas sēdē jautājumu par noteiktā soda izciešanas režīma mīkstināšanu vai sagatavot izziņu nosūtīšanai tiesai, kas izskatīs viņa lūgumu par nosacītu pirmstermiņa atbrīvošanu, tajā skaitā ar elektroniskās uzraudzības noteikšanu.

Notiesāto risku un vajadzību izvērtēšanā piedalās trīs ieslodzījuma vietas Resocializācijas daļas speciālisti: vecākais inspektors, sociālais darbinieks ar personām brīvības atņemšanas iestādēs (turpmāk – sociālais darbinieks) un psihologs. Visiem notiesātajiem, kuriem tika veikts risku un vajadzību izvērtējums, tika sagatavoti resocializācijas plāni.

Atkārtots notiesātā risku un vajadzību izvērtējums tiek veikts ne retāk kā reizi gadā visā soda izciešanas laikā. Pēc atkārtota notiesātā risku un vajadzību izvērtējuma, atbilstoši nepieciešamībai tiek veikta notiesātā resocializācijas plāna koriģēšana.

Pārskata gadā ieslodzījuma vietās 2 349 notiesātajiem tika veikta notiesāto risku un vajadzību izvērtēšana un resocializācijas plāna izstrādāšana:

* sākotnēja risku un vajadzību izvērtēšana – 1 035 notiesātajiem:
* 823 pieaugušajiem;
* 188 jauniešiem;
* 20 nepilngadīgajiem;
* četriem uz mūžu notiesātajiem.
* atkārtota risku un vajadzību izvērtēšana – 1 228 notiesātajiem:
* 1 028 pieaugušajiem;
* 129 jauniešiem;
* 19 nepilngadīgajiem;
* 52 uz mūžu notiesātajiem.
* padziļināta risku un vajadzību izvērtēšana – Atkarīgo centrā 86 notiesātajiem.

Pieaugušo notiesāto risku un vajadzību izvērtēšanas laikā tika konstatēta:

* zema riska pakāpe – 422 notiesātajiem;
* vidēja riska pakāpe – 1 093 notiesātajiem;
* augsta riska pakāpe – 336 notiesātajiem.

Notiesāto jauniešu (18 līdz 25 gadi) risku un vajadzību izvērtēšanas laikā tika konstatēta:

* zema riska pakāpe – 56 notiesātajiem;
* vidēja riska pakāpe – 188 notiesātajiem;
* augsta riska pakāpe – 73 notiesātajiem.

Nepilngadīgo (līdz 18 gadiem) notiesāto risku un vajadzību izvērtēšanas laikā tika konstatēta:

* zema riska pakāpe – 20 notiesātajiem;
* vidēja riska pakāpe – 15 notiesātajiem;
* augsta riska pakāpe – četriem notiesātajiem.

Ar brīvības atņemšanu uz visu mūžu (mūža ieslodzījums) notiesāto risku un vajadzību izvērtēšanas laikā tika konstatēta:

* zema riska pakāpe – 19 notiesātajiem;
* vidēja riska pakāpe – 30 notiesātajiem;
* augsta riska pakāpe – septiņiem notiesātajiem.

***Starpinstitūciju sanāksmju organizēšana.*** Starpinstitūciju sanāksmes paredz noteiktas sadarbības sistēmas izveidošanu un iedzīvināšanu darba praksē, lai nodrošinātu, ka vairāku institūciju veiktie pasākumi notiesātā potenciālo risku pārvaldīšanā tiktu realizēti precīzi, savlaicīgi un efektīvi.

Sakarā ar 2015. gadā 23. novembrī noslēgto starpresoru vienošanos starp Pārvaldi, Valsts policiju un Valsts probācijas dienestu 2017. gadā tika organizētas 103 starpinstitūciju sanāksmes:

* 83 sanāksmes tika organizētas par ieslodzītajiem, kuri ir notiesāti par noziedzīgu nodarījumu pret tikumību un dzimumneaizskaramību, no tām:
* 58 – pirmreizējās sanāksmes;
* 25 –atkārtotās sanāksmes.
* 20 sanāksmes tika organizētas par citu izdarītu vardarbīgu noziedzīgu nodarījumu, no tām:
* 15 – pirmreizējās sanāksmes;
* piecas – atkārtotās sanāksmes.

Gan Pārvaldei, gan Valsts policijai, gan Valsts probācijas dienestam bija iespēja un pienākums sasaukt starpinstitūciju sanāksmi, tajā pēc nepieciešamības pieaicinot arī citus pārstāvjus, kuri ar savu darbu, zināšanām var iesaistīties situācijās, kad ir izdarīts vardarbīgs noziegums, un ir nepieciešams strādāt gan ar nozieguma izdarītāju, gan rūpēties par cietušo interesēm. Sanāksmes ietvaros tika vispusīgi izpētīta situācija, kāda tā ir bijusi pirms noziedzīgā nodarījuma, nozieguma gaita, noskaidrotas problēmas, kuras nepieciešams risināt darbā ar noziegumu izdarījušo personu un cietušajiem. Starpinstitūciju sadarbības informācijas apmaiņa palīdzēja daudz efektīvāk sagatavot ieslodzīto atbrīvošanai no ieslodzījuma vietas.

Tāpat starpinstitūciju deleģētie pārstāvji no ieslodzījuma vietām pārskata gadā piedalījās reģionālajās mācībās vai konsultācijās par *"Starpinstitucionālās sadarbības mehānismiem"*, kuru mērķis bija pārrunāt pieredzi, informēt par ieteikumiem starpinstitūciju sadarbībai.

***Brīvā laika aktivitātes.*** Ieslodzīto brīvā laika pasākumu organizēšana notiek saskaņā ar Latvijas Sodu izpildes kodeksa 8. panta prasībām, Apcietinājumā turēšanas kārtības likuma prasībām un Ieslodzīto resocializācijas pamatnostādnēs 2015.–2020. gadam noteikto.

Lai nodrošinātu ieslodzīto brīvā laika pilnvērtīgu pavadīšanu, gada laikā tika organizēti 1 846 pasākumi. No kopējā pasākumu skaita:

* 825 – sporta pasākumi (turnīri – šaha, dambretes, volejbola, futbola un tenisa);
* 107 – kultūras pasākumi (koncerti, izrādes, izstādes, tematiskie pasākumi u.c.);
* 465 – informatīvie pasākumi (lekcijas, vispārizglītojošo filmu demonstrēšana u.c.);
* 301 – mākslas pasākumi (zīmēšanas konkursi, izstādes u.c.)
* 148 –pašdarbības pasākumi (organizē notiesātie ar ieslodzījuma vietas administrācijas atļauju).

Notiesātie pieaugušie gada laikā piedalījās 997 pasākumos, vidēji vienā pasākumā piedalījās 12 notiesātie pieaugušie. Notiesātie jaunieši piedalījās 1 114 pasākumos, vidēji vienā pasākumā piedalījās četri notiesātie jaunieši. Nepilngadīgie notiesātie piedalījās 216 pasākumos, vidēji vienā pasākumā piedalījās trīs nepilngadīgie notiesātie. Uz mūžu notiesātie piedalījās 25 pasākumos, vidēji vienā pasākumā piedalījās seši uz mūžu notiesātie.

Apcietinātie pieaugušie gada laikā piedalījās 630 pasākumos, vidēji vienā pasākumā piedalījās trīs pieaugušie apcietinātie. Apcietinātie jaunieši gada laikā piedalījās 496 pasākumā, vidēji vienā pasākumā piedalījās septiņi apcietinātie jaunieši. Apcietinātie nepilngadīgie gada laikā piedalījās 144 pasākumos, vidēji vienā pasākumā piedalījās pieci nepilngadīgie apcietinātie.

Pārvalde 2017. gadā ieslodzīto brīvā laika pasākumu organizēšanā sadarbojās ar šādām valsts un pašvaldību institūcijām, nevalstiskajām organizācijām un brīvprātīgajiem: Valsts probācijas dienests, Cēsu Mūzikas skola, Rīgas hokeja klubs *''Dinamo''*, projekta*''Off Fence 2.0''* ietvaros kuratores Kristīnes Auniņas piesaistītie mūziķi: Ieva Akurātere un Vineta Strazdiņa, fotogrāfi: Karīna Jurciņa un Niks Vēbers, dejotājs Eduards Ruicis, aktieris Zigurds Neimanis, sportist Kārlis Gorkšs un citi brīvprātīgie, mūziķi un mākslinieki, sportists un mūzikas pedagogs Otto Kovči, ģitāras skolotājs Edvīns Logins, Latvijas Sarkanā Krusta Cēsu komitejas Jauniešu nodaļa, Latvijas Sarkanā Krusta Dobeles rajona komiteja, biedrība *''Ezer''*, biedrība *''Iļģuciema sievietes''*,biedrība *''Pro Bono&*Mentors'', jauniešu sporta un kultūras kustība *''Ghetto Games''*, biedrība *"Jaunatne par"*, nevalstiskā organizācija *''Jaunatne ar Misiju'',* nevalstiskā organizācija *''Prison Fellowship Latvija''*, mākslas veicināšanas organizācija *"Art and Prison e.V."* utt.

Ģitāras skolotājs E. Logins vadīja ģitāras spēles nodarbības projekta *''Iedvesma spožai nākotnei''* ietvaros.

Cēsu Audzināšanas iestādes nepilngadīgajiem ieslodzītie piedalījās sarunu festivālā LAMPA, kur viņi varēja izteikt savu viedokli un pilnveidot savas sarunāšanās prasmes.

2017. gada aprīlī Iļģuciema cietuma 30 notiesātās ar Vācijas Katoļu baznīcas fonda *''Bonifatiuswerk''* un biedrības *''Iļģuciema sievietes''* atbalstu piedalījās Retro-foto seansā un uz Mātes dienu saņēma mākslas fotogrāfijas, ko vārēja sūtīt saviem tuviniekiem.

Lai stiprinātu un atjaunotu ģimenes saites, Pārvalde uzsākusi izglītojošu un saliedējošu ģimenes pasākumu organizēšanu ieslodzītajiem un viņu tuviniekiem.

Visās ieslodzījuma vietās tika organizēti pasākumi Lieldienu un Ziemassvētku svinēšanai, kuros piedalījās ieslodzītie, sabiedrisko organizāciju, reliģisko konfesiju un plašsaziņas līdzekļu pārstāvji.

***Ieslodzīto psiholoģiskā aprūpe*.** Gada laikā ieslodzījuma vietās psiholoģisko aprūpi īstenoja 46 psihologi, kuri kopumā sniedza palīdzību 5 561 ieslodzītajiem\* (4 431 notiesātajiem\* un 1 130 apcietinātajiem\*), tostarp veica šādas psiholoģiskās aprūpes aktivitātes:

* 15 422 individuālās konsultācijas (7 702 vienreizējās konsultācijas un 7 720 sērijveida konsultācijas);
* 606 krīzes intervences saistībā ar suicidālas uzvedības izpausmēm, konflikta situācijām, adaptācijas grūtībām, vardarbību utt. (369 notiesātajiem un 247 apcietinātajiem);
* 2 335 psiholoģiskos novērtējumus, no tiem:
* 1 354 – saistībā ar suicidālas uzvedības riska pakāpes noteikšanu, izmantojot suicidālas uzvedības riska diagnosticēšanas skalu;
* 339 – saistībā ar ieslodzītā suicidālām tendencēm;
* 213 – saistībā ar veikto krīzes intervenci;
* 14 – saistībā ar riska faktoru noteikšanu uz mūžu notiesātajiem;
* 415 – cita iemesla dēļ.

\* ieslodzīto (notiesāto un apcietināto) skaits ir acīmredzami lielāks par esošo ieslodzīto (notiesāto un apcietināto) skaitu 2017. gada 31. decembrī, tādēļ, ka viens un tas pats ieslodzītais (notiesātais un apcietinātais) varēja vērsties pēc psihologa konsultācijām vairākas reizes.

Psiholoģiskās aprūpes pasākumos pārskata gadā tika iesaistīti:

* 4 788 pilngadīgie notiesātie\*;
* 655 notiesātie jaunieši;
* 58 nepilngadīgie notiesātie\*;
* 60 uz mūžu notiesātie vai personas, kurām pirmās instances tiesa noteica brīvības atņemšanas sodu – mūža ieslodzījums, un kuras šo tiesas lēmumu apstrīdēja.

\* iegūtais skaits ir acīmredzami lielāks par esošo notiesāto skaitu 2017. gada 31. decembrī, tādēļ, ka viens un tas pats notiesātais varēja piedalīties psiholoģiskās aprūpes pasākumos vairākas reizes.

Ieslodzīto psiholoģiskā aprūpe notiek atbilstoši ieslodzīto izteiktajai vēlmei un piekrišanai vai ieslodzījuma vietas amatpersonu un darbinieku iniciatīvai.

2017. gadā tika veikti 694 psihodiagnostikas pasākumi, lai izpētītu ieslodzīto sensomotoro un uzmanības sfēru, izziņas sfēru, emocionālo – gribas un personības sfēru, ieslodzīto profesionālo orientāciju un veiktu notiesāto risku un vajadzību izvērtēšanu. Lielākā daļa psihodiagnostikas pasākumu ir vērsti uz ieslodzītā emocionālās gribas un personības sfēras izpēti. 454 psihodiagnostikas pasākumi tika veikti emocionālās gribas un personības sfēras izpētē. Sensomotorās un uzmanības sfēras izpētē tika veikti 63 psihodiagnostikas pasākumi, izziņas sfērā – 139 un profesionālās orientāciju izpētē – 38.

Psihodiagnostikas izpētes rezultāti vairākumā gadījumu tika izmantoti, veicot ieslodzītā psiholoģisko novērtējumu un izvērtējot ieslodzītā riskus, lai izstrādātu notiesātā soda izpildes plānu veiksmīgai resocializācijai un arī pirmstermiņa atbrīvošanai. Kopumā pārskata gadā psihologi veica 2 518 notiesāto risku un vajadzību izvērtējumus.

Gada laikā ieslodzījuma vietu psihologi piedalījās septiņu resocializācijas programmu īstenošanā, vadīja studentu prakses un lasīja izglītojošas lekcijas gan ieslodzījuma vietu personālam, gan ieslodzītajiem.

Lai pilnveidotu profesionālās prasmes un paaugstinātu kvalifikāciju, psiholoģi piedalījās šādās apmācībās un semināros:

* profesionālās kvalifikācijas pilnveidošanas seminārā *"Darbs ar personām ar garīgās veselības traucējumiem" un "Darbs ar personām ar atkarības problēmām";*
* kvalifikācijas pilnveidošanas seminārā *"Darbs ar dzimumnoziedzniekiem"*;
* profesionālas kvalifikācijas pilnveidošanas pasākumā – mācību seminārā *"Metaforiskās Asociatīvās Kārtis (MAK), darbs ar OH-karšu metodoloģiju"*;
* zinātniskajā seminārā *"Attieksmes pret kriminālo vardarbību, pieaugušo piesaistes stila un personības iezīmju izpēte ar implicētām metodēm ieslodzītajiem izdarījušiem vardarbīgus noziegumus"*;
* apmācību semināros *"Dzīves skola III"*;
* seminārā *"Sociālo prasmju pilnveides un stresa mazināšanas programma ieslodzītajiem" programmas vadītajiem un "Emocionālā inteliģence"*;
* seminārā *"Emocionālā inteliģence"*;
* pieredzes apmaiņas seminārā resocializācijas programmas *"Motivācijas programma ieslodzīto personu resocializācijas procesa aktualizēšanai un veicināšanai"*;
* pieredzes apmaiņas seminārā Olaines cietuma (Latvijas Cietumu slimnīcas) Atkarīgo centrā;
* konferencē *"Dzimumnoziegums ģimenē un Mēs"*;
* Valsts probācijas dienesta apmācībās *"Programma seksuālos noziegumus izdarījušo personu monitoringam un uzraudzībai"*;
* sadarbībā ar Stefana Batorija Fondu organizētajās apmācībās *"Korekcijas izglītojoša programma (pēc Dulutas modeļa): darbs ar personām, kuras pieļaujat mājas vardarbību"*.

Pārskata gadā Pārvaldes centrālā aparāta vecākā inspektore un Pārvaldes Cēsu Audzināšanas iestādes nepilngadīgajiem Resocializācijas daļas psiholoģe novadīja *"Equip"* programmas gan treneru apmācības ieslodzījumu vietu darbiniekiem, gan treneru kolēģu konsultāciju ieslodzījumu vietu darbiniekiem un Valsts probācijas dienesta darbiniekiem.

2017. gada I pusgadāieslodzījuma vietu psihologiem tika nodrošināta iespēja apmeklēt supervīzijas. Tika izveidotas četras supervīziju grupas, kurās supervīzijas, pamatojoties uz noslēgtajiem līgumiem, īstenoja četri supervizori. Katrai supervīzijas grupai bija četras tikšanās reizes un kopā ieslodzījuma vietu psihologiem tika nodrošinātas 32 supervīzijas. Supervīzijas tika nodrošinātas no Pārvaldes finanšu līdzekļiem.

Savukārt pārskata gada II pusgadā supervīzijas ieslodzījumu vietu psihologiem tika nodrošinātas Eiropas Sociālā fonda projekta *"Resocializācijas sistēmas efektivitātes paaugstināšana"* Nr.9.1.3.0/16/I/ apakšdarbības *"Grupu supervīzijas Ieslodzījuma vietu pārvaldes darbiniekiem – psihologiem"* ietvaros no projekta finanšu līdzekļiem.

Tika veidota sadarbība ar trīs supervīzoriem un izveidotas sešas supervīziju grupas. Katrs supervīzors vadīja divas grupas. Katrai supervīzijas grupai 2017. gada otrajā pusgadā bija četras tikšanās reizes. 2017. gada otrajā pusgadā ieslodzījumu vietu psihologi projekta ietvaros saņēma 48 supervīzijas.

***Sociālais darbs.***2017. gadā ieslodzījuma vietās strādāja 24 sociālā darba speciālisti, kuri kopumā 6 235 ieslodzītajiem (5 152 notiesātajiem un 1 083 apcietinātajiem) un ieslodzījuma vietu personālam veica šādas sociālā darba aktivitātes:

* 750 individuālās konsultācijas personālam, to skaitā: 396 vienreizējās konsultācijas, no tām – 269 konsultācijas amatpersonām un 127 – darbiniekiem, un 354 atkārtotās konsultācijas, no tām – 210 konsultācijas amatpersonām un 144 – darbiniekiem;
* 10 896 individuālās konsultācijas ieslodzītajiem (6 235 vienreizējās konsultācijas, no tām – 5 152 konsultācijas notiesātajiem un 1 083 –  apcietinātajiem, un 4 661 atkārtotās konsultācijas – 4 116 konsultācijas notiesātajiem un 545 – apcietinātajiem);
* notiesāto risku un vajadzību izvērtējumu izstrādāšana;
* resocializācijas programmu īstenošana ieslodzītajiem;
* brīvā laika pasākumu organizēšana ieslodzītajiem.

Pie sociālā darba speciālistiem vērsās visas ieslodzīto grupas ar ļoti plašu problēmjautājumu loku. Visām ieslodzīto grupām pamatproblēmas ir saistītas ar personu apliecinošu dokumentu noformēšanu, vecuma, invaliditātes vai apgādnieka zaudējuma pensiju noformēšanu, atjaunošanu un citu formalitāšu kārtošanu, savstarpējās attiecības ar ģimenes locekļiem, informāciju par iestādēm, sagatavošanos atbrīvošanai, atkarību mazināšanas programmas īstenošanu Atkarīgo centrā utt.

Svarīgākie faktori, kas 2017. gadā ietekmēja sociālo darbinieku sniegto sociālo atbalstu ieslodzītajiem:

* ieslodzīto pārvietošana no vienas ieslodzījumu vietas uz citu, līdz ar to, katrā ieslodzījumu vietā ieslodzītais vērsās pie speciālistiem atkārtoti, bet pie katra speciālista viņš tika reģistrēts kā jauns klients, kurš ir vērsies pirmo reizi pie ieslodzījuma vietu sociālajiem darbiniekiem;
* ieslodzītajiem paplašinājās jautājumu loks sakarā ar atkarību mazināšanas programmas īstenošanu Atkarīgo centrā, līdz ar to ieslodzītie aktīvāk vērsās pie ieslodzījuma vietu sociālajiem darbiniekiem;
* ieslodzītie aktīvāk vērsās pie sociālajiem darbiniekiem sakarā ar jautājumiem, kas aktualizējās Eiropas Sociālā fonda projekta *"Palielināt bijušo ieslodzīto integrāciju sabiedrībā un darba tirgū"* ietvaros īstenotajās aktivitātēs, piemēram, *"Ģimenes dienas"*, līdzgaitnieku tikšanās ar notiesātiem, līdzgaitniecības modeļa prezentācija u.c.

***Ieslodzīto sagatavošana atbrīvošanai*.** 2017. gadā, lai sagatavotu notiesātos atbrīvošanai, ieslodzījuma vietās izveidota tieša sadarbība ar Pilsonības un migrācijas lietu pārvaldi, Valsts probācijas dienestu, Valsts policijas teritoriālo pārvalžu struktūrvienībām, pašvaldībām, sociālās rehabilitācijas centru *"Ratnieki"* un evaņģēlisko kristiešu draudzi *"Zilais Krusts"*. Īpaša uzmanība tika pievērsta ģimenei, izglītības un nodarbinātības jautājumiem un apstākļiem, kur tiktu nodrošināti eksistences līdzekļi pēc atbrīvošanas.

Pārskata gadā ieslodzījuma vietu amatpersonas un darbinieki:

* noformēja *eID* kartes 97 ieslodzītajiem;
* noformēja personu apliecinošus dokumentus (pases) 758 ieslodzītajiem;
* noformēja pases nozaudētās pases vietā 392 ieslodzītajiem;
* nomainīja pases 364 ieslodzītajiem;
* noformēja pasi pirmo reizi diviem ieslodzītajiem.

Atteikušies saņemt ieslodzījuma vietu amatpersonu un darbinieku palīdzību dzīvesvietas deklarēšanas jautājumos:

* notiesātie – 37;
* apcietinātie – divi.

***Paziņojumu un pieprasījumu nosūtīšana dažādām***

***valsts un pašvaldību institūcijām***

Pārskata gadā no ieslodzījuma vietām bez personu apliecinošiem dokumentiem tika atbrīvoti 237 ieslodzītie, 12 ieslodzītie netika iekļauti iedzīvotāju reģistrā, 35 ieslodzītajiem pirms atbrīvošanas uzsākta jaunas pases noformēšana un 340 ieslodzītajiem pēc atbrīvošanas nebija noteiktas dzīvesvietas.

***Notiesāto atbrīvošanas veidi***

|  |  |  |  |  |  |
| --- | --- | --- | --- | --- | --- |
| **Gads**  **Atbrīvošanas veids** | **2017** | **2016** | **2015** | **2014** | **2013** |
| pēc soda izciešanas | 1356 | 1224 | 1270 | 1388 | 1601 |
| nosacīti pirms termiņa | 207 | 266 | 404 | 425 | 467 |
| nosacīti pirms termiņa ar elektronisko uzraudzību | 80 | 53 | 33 | – | – |
| smagas slimības dēļ | 6 | 4 | 10 | 8 | 6 |
| sprieduma maiņa uzraudzības kārtībā | 6 | 2 | 10 | 4 | 77 |
| apžēlošana | 1 | – | 4 | 10 | 10 |

***Ieslodzīto veselības aprūpe.*** Pārskata gadā ieslodzītie saņēma veselības aprūpi ambulatorā veidā ieslodzījuma vietu medicīnas daļās, Olaines cietumā (Latvijas Cietumu slimnīcā) un publiskā sektora ārstniecības iestādēs. Savukārt stacionāro veselības aprūpi ieslodzītie saņēma Olaines cietuma (Latvijas Cietumu slimnīcas) Tuberkulozes un plaušu slimību nodaļā, Psihiatrijas nodaļā, Aprūpes nodaļā un publiskā sektora slimnīcās.

Ieslodzītie 2017. gadā ambulatori vērsās pie ārstiem 75 770 reizes, no tām 62 732 reizes slimības dēļ. Savukārt 2 865 ieslodzītie gada laikā tika pārvietoti uz ārstniecības iestādēm ārpus ieslodzījuma vietām veselības aprūpes pakalpojumu saņemšanai, tajā skaitā stacionārai ārstēšanai publiskā sektora ārstniecības iestādēs.

Latvijas ieslodzījuma vietās, tāpat kā visās Eiropas Savienības valstīs, tuberkulozes, HCV un HIV inficēto ieslodzīto īpatsvars ir augstāks nekā valstī kopumā. Līdz ar to Pārvalde pievērsa lielu uzmanību minēto slimību agrīnai atklāšanai un izplatības ierobežošanai.

2017. gadā ieslodzījuma vietās pārsvarā tika reģistrētas trīs infekcijas slimības: tuberkuloze, HIV/AIDS un HCV.

Gada laikā ieslodzītie tika novēroti un ārstēti šādu infekcijas slimību dēļ:

* tuberkuloze – 54 gadījumi;
* HIV – 560 gadījumi;
* AIDS – 262 gadījumi.

Saskaņā ar 2017. gada 31. decembra datiem ieslodzījuma vietās tika reģistrēti:

* 3 553 psihisko un uzvedības traucējumu gadījumi, to skaitā 905 narkomānijas gadījumi;
* 729 – HCV gadījumi;
* 308 – HIV gadījumi;
* 137 – AIDS gadījumi;
* 11 – tuberkulozes gadījumi.

Pārskata gadā 2 049 reizes ieslodzītajiem tika veikta pārbaude HIV infekcijas noteikšanai, 10 128 reizi ieslodzītajiem tika veikta rentgenoloģiskā pārbaude tuberkulozes un plaušu slimību noteikšanai un 1 423 reizes veiktas analīzes vīrushepatīta noteikšanai.

Pārvalde turpināja izmantot jaunus narkotisko un psihotropo vielu ātrās noteikšanas skrīninga testus, kuru parametru kombinācijas izstrādātas, pamatojoties uz ieslodzījuma vietās biežāk konstatētajām narkotiskām un psihotropām vielām. 2017. gadā narkotisko un psihotropo vielu ātrās noteikšanas testa rezultāts bija pozitīvs 48 gadījumos.

Pārskata gadā tika reģistrēti 12 nāves gadījumi, no tiem astoņi gadījumi slimības dēļ, trīs gadījumi pašnāvības dēļ un viens gadījums saindēšanās ar nezināmu vielu dēļ. Nāves gadījumu slimības dēļ medicīniskie cēloņi bija AIDS, onkoloģiskās slimības, asinsvadu un citas hroniskās slimības.

Ieslodzīto veselības aprūpes uzlabošanai 2017. gadā tika veiktas ieslodzījuma vietu ārstniecības personu apmācības.

Pārskata gadā Pārvalde piedalījās Starpministriju HIV infekcijas, tuberkulozes un seksuālās transmisijas infekciju izplatības ierobežošanas koordinācijas komisijas darbā.

* + 1. ***Vadības un darbības uzlabošanas sistēmas efektīva nodrošināšana***

***Ieslodzījuma vietu pārbaudes.*** Pamatojoties uz Valsts pārvaldes iekārtas likuma 62. panta trešo daļu, saskaņā ar Ministru kabineta 2005. gada 1. novembra noteikumu Nr. 827 *"Ieslodzījuma vietu pārvaldes nolikums"* 11. punktu un Pārvaldes priekšnieka 2017. gada 13. martā apstiprināto Ieslodzījuma vietu 2017. gada pārbaužu grafiku, Pārvaldes centrālā aparāta amatpersonas un darbinieki veica trīs plānotās kompleksās pārbaudes, proti: Cēsu Audzināšanas iestādē nepilngadīgajiem, Iļģuciema cietumā un Liepājas cietumā.

Gada laikā Pārvaldes un ieslodzījuma vietu darbību kontrolēja Tieslietu ministrijas Iekšējā audita departaments un Valsts kontroles Otrais revīzijas departaments.

Tāpat Valsts ugunsdzēsības un glabāšanas dienesta, Pārtikas un veterinārā dienesta, Valsts darba inspekcijas, Valsts vides dienesta, Veselības ministrijas, Veselības inspekcijas un Valsts bērnu tiesību aizsardzības inspekcijas pārstāvji veica vairākas pārbaudes ieslodzījuma vietās ugunsdrošības, darba aizsardzības, ieslodzīto uztura un veselības aprūpes, bērnu tiesību ievērošanas jomā un uzraudzīja un kontrolēja normatīvo aktu ievērošanu.

***Administratīvais darbs.*** Pārskata gadā tikakontrolēta Tieslietu ministrijas 2017. gada darba plānā Pārvaldei noteikto un Pārvaldes Plānā noteikto pasākumu izpilde.

Tika izstrādāts Pārvaldes 2018. gada darba plāns un iesniegti priekšlikumi Tieslietu ministrijas 2018. gada darba plānam un padotībā esošo iestāžu uzdevumiem 2018. gadā. Apstiprināti ieslodzījuma vietu 2018. gada darba plāni.

Pārskata periodā, izvērtējot ieslodzījuma vietu iesniegto informāciju, sagatavots Valsts budžeta programmu (apakšprogrammu) rezultatīvo rādītāju izpildes pārskats un vadības ziņojums par Pārvaldes 2016. gada pārskatu.

Gada laikā tika veikta dokumentu pārvaldības iekšējā kontrole un uzraudzība: sistemātiski tika kontrolēta dokumentos doto uzdevumu izpildes termiņu un iesniegumu izskatīšanas termiņu ievērošana, nosūtāmo un rīkojuma dokumentu izstrādāšanas noteikumu prasību ievērošana, un tika veikta ikgadējā dokumentu pārvaldības pārbaude Pārvaldes centrālā aparāta daļās un ieslodzījuma vietās. Ieslodzījuma vietām regulāri tika sniegta metodiskā palīdzība dokumentu un arhīva pārvaldības jautājumos.

2017. gadā Pārvalde nodrošināja 44 030 dokumentu vienību apriti, to skaitā:

Arhīva pārvaldības jomā tika veikta 2013. gadā radušos dokumentu vērtības ekspertīze un atlase turpmākajai glabāšanai. Tika arhivētas un Pārvaldes centrālā aparāta arhīvglabātavā nodotas 336 lietas, izstrādāts pastāvīgi un ilgtermiņa glabājamo lietu arhīviskais fonda apraksts un lietu uzskaites saraksti. Tāpat izstrādāts akts par dokumentu iznīcināšanu, kuriem beidzies glabāšanas termiņš, un atbilstoši tam tika iznīcināti 740 kilogrami papīra formas dokumentu.

Pārskata gadā apstiprināti šādi iekšējie noteikumi, grozījumi iekšējos noteikumos, reglamenti un nolikumi:

* *"Bērna iesniegtās sūdzības izskatīšanas kārtība"*;
* *"Darba aizsardzības instrukcija darbam ar bagāžas apskates rentgena iekārtu"*;
* *"Darba kārtības noteikumi"*;
* *"Darba laika uzskaites, atlīdzības aprēķināšanas un izmaksas pamatprincipi un kārtība"*;
* *"Dienesta šaujamieroču un munīcijas aprites kārtība"*;
* *"Paaugstinātas drošības sistēmu drošības pārvaldības noteikumi"*;
* *"Grozījumi Ieslodzījuma vietu pārvaldes 2012. gada 27. februāra iekšējos noteikumos Nr. 1/14-n.-3 "Ieslodzījuma vietu pārvaldes centrālā aparāta un ieslodzījuma vietu amatpersonu apmācība praktiskajā šaušanā""*;
* *"Grozījumi Ieslodzījuma vietu pārvaldes 2012. gada 8. augusta iekšējos noteikumos Nr. 1/3.1-n.9 "Notiesāto un apcietināto personīgo naudas līdzekļu uzskaites kārtība""*;
* *"Grozījumi Ieslodzījuma vietu pārvaldes 2014. gada 21. februāra iekšējos noteikumos Nr. 1/3.1-n-3 "Maksas pakalpojumu un nomniekiem sniegto pakalpojumu uzskaites kārtība Ieslodzījuma vietu pārvaldē""*;
* *"Iepirkumu organizēšanas kārtība"*;
* *"Ieslodzījuma vietu pārvaldes Olaines cietuma (Latvijas Cietumu slimnīcas) un Atkarīgo centra izdevumu uzskaite"*;
* *"Ieslodzījuma vietu pārvaldes centrālā aparāta Administratīvas daļas reglaments"*;
* *"Ieslodzījuma vietu pārvaldes centrālā aparāta Apsardzes daļas reglaments"*;
* *"Ieslodzījuma vietu pārvaldes centrālā aparāta Finanšu vadības un kontroles daļas reglaments"*;
* *"Ieslodzījuma vietu pārvaldes centrālā aparāta Grāmatvedības daļas reglaments"*;
* *"Ieslodzījuma vietu pārvaldes centrālā aparāta Iepirkumu un līgumu daļas reglaments"*;
* *"Ieslodzījuma vietu pārvaldes centrālā aparāta Personālvadības daļas reglaments"*;
* *"Ieslodzījuma vietu pārvaldes centrālā aparāta Tiesiskā regulējuma daļas reglaments"*;
* *"Ieslodzījuma vietu pārvaldes centrālā aparāta Tiesvedības daļas reglaments"*;
* *"Ieslodzījuma vietu pārvaldes centrālā aparāta Nodrošinājuma daļas reglaments"*;
* *"Ieslodzījuma vietu pārvaldes centrālā aparāta Uzskaites daļas reglaments"*;
* *"Informācijas un komunikācijas tehnoloģiju, informācijas sistēmu un to resursu drošības politika"*;
* *"Informācijas un komunikācijas tehnoloģiju informācijas sistēmu un to resursu drošības iekšējie noteikumi"*;
* *"Informācijas un komunikācijas tehnoloģiju, informācijas sistēmu un to resursu lietošanas noteikumi"*;
* *"Informācijas un komunikācijas tehnoloģiju, informācijas sistēmu un to resursu drošības risku pārvaldības plāns"*;
* *"Informācijas un komunikācijas tehnoloģiju, informācijas sistēmu un to resursu darbības nepārtrauktības un atjaunošanas plāns"*;
* *"Piemaksu noteikšanas, naudas balvas un prēmiju piešķiršanas kārtība"*;
* *"Transportlīdzekļu izmantošanas kārtība"*;
* *"Ugunsdrošības prasības Ieslodzījuma vietu pārvaldes ieslodzījuma vietās (INSTRUKCIJA)"*;
* *"Ugunsdrošības prasības Cēsu Audzināšanas iestādē nepilngadīgajiem (INSTRUKCIJA)"*;
* *"Ugunsdrošības prasības Iļģuciema cietumā (INSTRUKCIJA)"*;
* *"Ugunsdrošības prasības (INSTRUKCIJA) notiesātām personām, kurām dibinātas darba tiesiskās attiecības ar brīvības atņemšanas iestādi";*
* *"Ugunsdrošības prasības Ieslodzījuma vietu pārvaldes centrālā aparāta telpās un personāla rīcības norādījumi ugunsgrēka gadījumā (INSTRUKCIJA)";*
* *"Ugunsdrošības prasības Mācību centra dienesta viesnīcā (INSTRUKCIJA)"*.

***Ieslodzīto nodrošināšana ar nolēmumu tulkojumu.*** Ieslodzījuma vietu tulki Kriminālprocesa likumā noteiktajā kārtībā un apjomā nodrošināja krievvalodīgajiem ieslodzītajiem vai ieslodzītajiem, kuriem krievu valoda nav dzimtā valodā, bet kuri saprot krievu valodu, un kuriem piemērots ar brīvības atņemšanu saistīts drošības līdzeklis, iespēju iepazīties ar nolēmumiem tiem saprotamā valodā.

2017. gadā ieslodzījuma vietu tulki nodrošināja nolēmumu tulkojumus no valsts valodas uz krievu valodu 1 035 kriminālprocesos, to skaitā:

* mutisko tulkojumu gadījumu skaits – 874;
* rakstisko tulkojumu gadījumu skaits – 403.

***Iesniegumu izskatīšana.*** 2017. gadā Pārvaldes centrālais aparāts saņēma un izskatīja 5 164 iesniegumus Administratīvā procesa likumā un Iesniegumu likumā noteiktajā kārtībā.

***Izskatītie iesniegumi***

***3. Personāls***

2017. gada 31. decembrī Pārvaldē pēc amatu saraksta bija 2 742 amata vietas, no tām: amatpersonu ar speciālajām dienesta pakāpēm (turpmāk – amatpersona) – 2 220, darbinieku uz līguma pamata (turpmāk – darbinieks) – 518 un vispārējā valsts civildienesta ierēdņu (turpmāk – ierēdnis) – četri. 2017. gada 31. decembrī Pārvaldē bija 227,7 vakants amats: amatpersonu – 198, darbinieku – 26,7 un ierēdņu – trīs. Pārskata gadā Pārvaldē tika pieņemtas dienestā un darbā 199 amatpersonas, darbinieki un ierēdņi: amatpersonas – 140, darbinieki – 59 un ierēdņi – nav. Savukārt 2017. gadā no dienesta un darba tika atbrīvotas 280 amatpersonas, darbinieki un ierēdņi: amatpersonas – 236, darbinieki – 44 un ierēdņi – nav. Faktiski 2017. gadā vidējais amatpersonu, darbinieku un ierēdņu skaits bija 2 604, to skaitā amatpersonu – 2 116, darbinieku – 487 un ierēdņu – viens. Pārvaldes amatpersonu mainības koeficients sastādīja 11,2%.

Pārskata gadā turpināta sadarbība ar Nodarbinātības valsts aģentūru, regulāri sniedzot informāciju par vakantajiem amatiem Pārvaldē. Informācija par vakantajiem amatiem regulāri tika publiskota gan Nodarbinātības valsts aģentūras tīmekļa vietnē, gan Pārvaldes portālā [www.ievp.gov.lv](http://www.ievp.gov.lv) sadaļā *"Vakances"*.

Lai pieņemtu objektīvus lēmumus par amatpersonu, ierēdņu un darbinieku pieņemšanu dienestā un darbā, un paaugstināšanu amatā, tiek nodrošināts personāla atlases atklātums, uzraugot un pārbaudot personāla atlases procedūras.

Saskaņā ar 2017. gada 31. decembra datiem 182 Pārvaldē nodarbinātās amatpersonas ir saņēmušas rakstveida atļauju amata savienošanai ar citu amatu, kas veido 6,8% no visām Pārvaldē nodarbinātajām amatpersonām. Salīdzinot ar 2016. gada radītāju, pārskata gadā ir sarucis amatpersonu skaits, kuras savieno dienestu Pārvaldē ar amatu citās iestādēs no 9,5% līdz 6,8%.

***Personāla apmācība.*** 2017. gadā Pārvaldes Mācību centrā tika organizētas mācības profesionālās tālākizglītības programmā *"Ieslodzījuma vietu apsardze"* piecās mācību grupās, kurās mācības uzsāka 97 amatpersonas. Tostarp Pārvaldes Mācību centra apliecības par minētās programmas apguvi saņēma 61 amatpersona, bet 36 amatpersonas turpinās mācību programmas apgūšanu 2018. gadā.

Pārskata periodā Pārvaldes Mācību centrs organizējis 31 kvalifikācijas pilnveidošanas kursu, kuros piedalījušies 462 amatpersonas un darbinieki. No tiem:

* tika organizētas un novadītas ieslodzījuma vietu speciālo līdzekļu un speciālo cīņas paņēmienu pielietošanas instruktoru mācības četru dienu garumā, pēc kurām sešiem instruktoriem tika izsniegtas apliecības;
* piecu dienu mācībās šaušanas instruktoru sertifikātus ieguva 16 ieslodzījuma vietu amatpersonas un sešas amatpersonas tika resertificētas;
* regulāri notika gan speciālo līdzekļu un speciālo cīņas paņēmienu pielietošanas instruktoru, gan šaušanas instruktoru vairāku dienu kvalifikācijas pilnveidošanas kursi ar nodarbībām sporta zālē, bijušā Šķirotavas cietuma teritorijā un šaušanas poligonā;
* sadarbībā ar Pārvaldes centrālā aparāta un Valsts policijas Galvenās kriminālpolicijas pārvaldes Izmeklēšanas atbalsta pārvaldes pretterorisma vienības *"OMEGA"* amatpersonām, jūnijā tika organizēti trīs dienu kvalifikācijas pilnveidošanas kursi *"Krīzes situāciju novēršana un pārrunu veikšanas metodoloģija ārkārtas situāciju gadījumā ieslodzījuma vietās"* un taktiskās mācības, kas norisinājās Pārvaldes Mācību centra un Rīgas Centrālcietuma telpās, kurās piedalījās Pārvaldes centrālā aparāta, Pārvaldes Mācību centra un ieslodzījuma vietu amatpersonas, pretterorisma vienības *"OMEGA*" amatpersonas un Ugunsdzēsības un civilas aizsardzības koledžas pārstāvji;
* *"Latvijas lauksaimniecības konsultāciju centrā"* tika organizēti kvalifikācijas pilnveidošanas kursi Pārvaldes ieslodzījuma vietu priekšniekiem;
* Militārās policijas instruktori tika pieaicināti vadīt nodarbības ieslodzījuma vietu amatpersonu kvalifikācijas pilnveidošanas kursos;
* Pārvaldes Mācību centra amatpersonas 2017. gada I pusgadā vadīja nodarbības Rīgas Centrālcietuma amatpersonām iekšējo mācību ietvaros.

***Kvalifikācijas pilnveidošanas kursu sadalījums pēc studiju ilguma***

Programmas *"Eiropas Ekonomikas zonas un Norvēģijas finanšu instrumentu finansēto programmu, projektu un pasākumu īstenošana"* projekta *"Jaunas nodaļas izveide Olaines cietumā, ieskaitot būvniecību un personāla apmācību"* (Nr.LV08/2) ietvaros turpinājās Atkarīgo centra personāla apmācība mācību programmā *"Darbs ar notiesātajām personām Resocializācijas centrā atkarīgajiem"*. Mācību programmu apguvušas 17 Atkarīgo centra amatpersonas. Savukārt 2017. gada aprīlī minētā projekta ietvaros tika organizēts seminārs *"Fokusā – atkarīgais likumpārkāpējs"*, kurā piedalījās Pārvaldes amatpersonas un dažādu valsts institūciju, asociāciju un biedrību pārstāvji.

Pārvaldes Mācību centra amatpersonas piedalījās Pārvaldes izveidoto komisiju sastāvos, novērtējot amatpersonu kandidātu fiziskās sagatavotības atbilstību prasībām pieņemšanai dienestā un pieņemot ieskaites ieslodzījuma vietu amatpersonām par šaujamieroču praktisko pielietošanu un drošības prasību ievērošanu.

Savukārt Pārvaldes Mācību centra amatpersonas un darbinieki ir paaugstinājuši savu kvalifikāciju un pilnveidojuši savas zināšanas un prasmes gan Pārvaldes un Valsts probācijas dienesta organizētajos kursos un semināros, gan pedagoģisko zināšanu apgūšanā, pirmās palīdzības, šaušanas un sporta treneru apmācībās citās institūcijās.

Tāpat Pārvaldes centrālā aparāta un ieslodzījuma vietu amatpersonas un darbinieki piedalījās citu institūciju organizētajās mācībās:

* sadarbības ar Nacionālo bruņoto spēku Militāro policiju ietvaros mācībās ″*Pūļa kontrole"*;
* mācību konsultatīvā centra *"Funditus"* organizētajā lekcijā *"Kā veikt videonovērošanu, nepārkāpjot personas tiesības uz privātumu"*;
* Rēzeknes Tehnoloģiju akadēmijas organizētajā pedagogu profesionālās kompetences pilnveides programmā *"Līdzdalība e-mācībās: iespējas un paņēmieni"*;
* Latvijas Pašvaldību mācību centra mācībās bērnu tiesību aizsardzības jomā;
* Sabiedrības *"LIBERIJA"* rīkotajā seminārā *"Iepirkumu plānu publicēšana"*;
* organizētajā resocializācijas programmas *"EQUIP"* vadītāju pieredzes apmaiņas seminārā, kurā piedalījās arī Valsts probācijas dienesta pārstāvji;
* organizētajās mācībās un konsultācijās par *"Starpinstitucionālās sadarbības mehānismiem",* kurās piedalījās arī Valsts probācijas dienesta pārstāvji;
* Valsts robežsardzes koledžas rīkotajā seminārā kinologiem par *"Kliker"* darba apmācību un suņa uzvedības korekciju, un seminārā kinologiem par dienesta suņu vispārējās apmācības jautājumiem;
* Sabiedrības *"ENERGISE"* un Tieslietu ministrijas kopīgi organizētajā seminārā par tieslietu nozares stratēģijas prioritārajiem virzieniem laikā periodā līdz 2020. gadam;
* projekta *"90-90-90-Latvijas versija"* ietvaros organizētajās darba grupās saistībā ar pastāvošajiem trūkumiem *HIV* pacientu veselības aprūpē.
* Centrālās statistikas pārvaldes rīkotajos semināros.

***Personāla sadalījums amata grupās***

***Personāla sadalījums pēc dzimuma***

***Personāla sadalījums pēc izglītības***

***Personāla sadalījums pēc vecuma***

***Amatpersonu sadalījums pēc izdienas stāža***

***Darbinieku un ierēdņu sadalījums pēc darba stāža***

***4. Komunikācija ar sabiedrību***

Pārvaldei ir svarīgi, lai sabiedrība saņemtu skaidru un saprotamu informāciju par Pārvaldes darbu. Lai iedzīvotāji saņemtu izvērstu un daudzpusīgu informāciju par Pārvaldes darbu un aktualitātēm, Pārvalde regulāri informēja sabiedrību ar plašsaziņas līdzekļu, elektroniskā tīmekļa un sociālo mediju starpniecību, nosūtot preses relīzes, organizējot rakstus portālos, laikrakstos, televīzijās, radio vai sagatavojot atbildes uz informācijas pieprasījumiem par pasākumiem un aktualitātēm.

Informācija par Pārvaldes aktualitātēm regulāri tika ievietota Pārvaldes portālā [www.ievp.gov.lv](http://www.ievp.gov.lv) un publicēta sociālajā mikroblogošanas vietnē *Twitter* Pārvaldes profilā ([*http://twitter.com/Cietumi*](http://twitter.com/Cietumi)).

Pārvaldes portālā [www.ievp.gov.lv](http://www.ievp.gov.lv) tika izveidota *EuroPris* sadaļa – *"Sadarbība ar organizāciju EuroPris"* <http://www.ievp.gov.lv/index.php/sadarbiba-ar-organizaciju-europris>, kurā iekļauta informācija par starptautisko organizāciju *EuroPris*, tās Zināšanu pārvaldības sistēmu un Eiropas Ieslodzījuma vietu informācijas sistēmu (*EPIS*). Tāpat *EuroPris* sadaļā pievienoti *EuroPris* tīmekļa vietnē atrodamie aktuālie saraksti ar dažādu jautājumu atbilžu apkopojumiem.

Pārskata gadā Pārvaldes vadība sniegusi vairākas intervijas un informāciju ziņu aģentūrām, lielākajiem Latvijas nacionālajiem laikrakstiem, radio un televīzijai.

Ieslodzījuma vietu apmeklētājiem ir pieejama informācija par kriminālsoda izpildes jautājumiem. Gan Pārvaldes, gan ieslodzījuma vietu personāls noteiktajos laikos pieņem apmeklētājus. Pieņemšanas laikā apmeklētājiem tiek sniegtas konsultācijas par interesējošiem jautājumiem.

Pārvalde *"Ēnu diena 2017"* ietvaros piedāvāja iespēju sešiem jauniešiem iepazīt ieslodzījuma vietas ikdienu. Lai gūtu priekšstatu par darbu ieslodzījuma vietās, jaunieši apmeklēja Daugavgrīvas cietumu un Iļģuciema cietumu. Četri Lāču pamatskolas audzēkņi tikās ar Daugavgrīvas cietuma vadību un amatpersonām, savukārt divas Rīgas Tirdzniecības Profesionālās vidusskolas skolnieces uzklausīja Iļģuciema cietuma darbiniekus un vadību, apmeklēja mācību klases, kur ieslodzītās apgūst pavāra un friziera profesijas, kā arī uzzināja par viņu iespējām strādāt šūšanas ražotnē.

2017. gada jūnijā Latvijas tiesnešu mācību centra delegācija 18 cilvēku sastāvā apmeklēja Atkarīgo centru.

Savukārt augustā Biznesa augstskolas *"Turība"* meditācijas vasaras skolas studenti tika iepazīstināti ar Valmieras cietuma darbu.

Pārskata gada novembrī Iļģuciema cietumu apmeklēja Latvijas Universitātes Pedagoģijas, psiholoģijas un mākslas fakultātes studenti un pedagogi, lai novadītu Iļģuciema cietuma Mātes un bērnu nodaļā pedagoģisku konsultāciju.

Gada laikā tieslietu ministrs, Tieslietu ministrijas pārstāvji, Latvijas Republikas Tiesībsarga biroja speciālisti un Valsts bērnu tiesību aizsardzības inspekcijas darbinieki vairākas reizes apmeklēja ieslodzījuma vietas un tikās ar Pārvaldes un ieslodzījuma vietu administrāciju un ieslodzītajiem, lai pārbaudītu ieslodzīto sadzīves apstākļus un uzzinātu, kādas iespējas ieslodzītajiem tiek piedāvātas resocializācijas jomā.

Pārskata gadā Pārvaldes amatpersonas piedalījās Latvijas Republikas Saeimas komisijas sēdēs.

***Starptautiskā sadarbība*.** Pārvalde sadarbojas ar daudzām starptautiskām organizācijām un institūcijām ar mērķi dalīties profesionālajā pieredzē un zināšanās, tāpat arī papildināt savas zināšanas un iemaņas.

2017. gada jūnijā Lillestromā, Norvēģijā, ikgadējā *EuroPris* konferencē par *EuroPris* valdes locekli tika ievēlēta Pārvaldes priekšniece ģenerāle I. Spure.

Pārskata gadā Pārvaldes amatpersonas un darbinieki piedalījās šādās starptautiskās konferencēs, semināros, mācību un pieredzes apmaiņas vizītēs:

* Eiropas Komisijas līdzfinansētā projekta *"Mobilās starpinstitūciju komandas, lai atklātu un novērstu vardarbīga radikālisma eskalāciju" ("Mobile Assistance Interagency Teams to Detect and Prevent the Escalation of Violent Radicalism")* Nr.HOME/2015/ISFP/AG/8774 ietvaros organizētajās vadības komitejas sēdēs un ekspertu sanāksmēs Padovā (Italijā), Minhenē (Vācijā), Bukarestē (Rumānija) un Rīgā (Latvijā);
* Eiropas Savienības rīkotajā konferencē *"Adatu apmaiņas un cita veida kaitējuma mazināšanas pasākumi ieslodzījuma vietās"* (*"Needle Exchange and other harm reduction measures in prison setting")* Luksemburgā, Luksemburgā;
* Kališas Ieslodzījuma vietu dienesta Mācību centra rīkotajā starptautiskajākonferencē *"Securitech 2017"* Kališā, Polijā;
* Lietuvas Republikas Tieslietu ministrijas kā Norvēģijas finanšu instrumenta 2009. – 2014. gada plānošanas perioda programmas LT14 *"Korekcijas dienesti, tostarp ar brīvības atņemšanu nesaistīti drošības"* apsaimniekotāja rīkotajā konferencē *"Jauna pieeja ieslodzīto resocializācijā: ceļā uz modernizētu korekcijas sistēmu"* Viļņā, Lietuvā;
* Lietuvas Republikas Tieslietu ministrijas Cietuma departamenta rīkotajā konferencē par nozares speciālistu labās prakses un zināšanu pārnesi, īstenojot projektus Norvēģijas finanšu instrumenta 2009.-2014. gada plānošanas periodā, Viļņā un Paņevežā, Lietuvā;
* Polijas Ieslodzījuma vietu dienesta rīkotajā starptautiskajā konferencē *"Penitenciāro sistēmu izaicinājums mūsdienu Eiropā – radikalizācijas novēršana ieslodzījuma vietās. Integrējoši un profilakses pasākumi, kas ieviesti Polijā un citās valstīs, izmantojot Norvēģijas finansējumu"* Eiropas Savienības dalībvalstu Ieslodzījuma dienestu vadītājiem Varšavā, Polijā;
* Polijas Ieslodzījuma vietu dienesta Norvēģijas finanšu instrumenta 2009. – 2014. gada perioda programmas PL17 *"Korekcijas dienesti, tostarp ar brīvības atņemšanu nesaistīti drošības"* apsaimniekotāja rīkotajā noslēguma konferencē Popovā, Polijā;
* Eiropas kriminoloģijas biedrības rīkotajā konferencē *"Dzimumnoziegumu veicēji, vainīgie un ārstēšana"* (*"Sexual offending, perpetrators and treatment"*) Kārdifā, Apvienotajā Karalistē;
* *EuroPris* rīkotajā:
* VI konferencē un Eiropas Padomes cietumu un probācijas sistēmu vadītāju konferencē Lillestromā, Norvēģijā;
* 22. Eiropas Padomes Cietumu un probācijas sistēmu vadītāju konferencē *"Personāla pieņemšanas darbā, apmācības un attīstības tendences 21. gadsimtā*" Lillestromā, Norvēģijā;
* konferencē *"Tehnoloģijas ieslodzījuma vietās: Nākotnes izaicinājumi"* Prāgā, Čehijā;
* 1. starptautiskajā simpozijā un semināros par pētījumiem korekcijas jomā Gentē, Beļģijā;
* EuroPris valdes locekļu sanāksmē Prāgā, Čehijā;
* Eiropas cietumu režīma forumā ieslodzīto personu reintegrācijas jautājumiem un karjeras konsultācijām Romā, Itālijā;
* seminārā par riska un vajadzību novērtēšanu Briselē, Beļģijā;
* Eiropas Komisijas rīkotajā Eiropas 11. Forumā par bērnu tiesībām Briselē, Beļģijā;
* Eiropas Savienības Mūžizglītības programmas *Erasmus plus* finansētā projekta *"VALMOPRIS"* organizētajā seminārā par ieslodzīto neformālo izglītību Eiropas cietumos Timišoarā, Rumānijā;
* Stefana Batorija fonda (*Stefan Batory Foundation*) organizētajā starptautiskajā seminārā *"Pamatkurss darbā ar atkarībām", "Starptautiskā Vasaras Skola par darbu ar atkarībām" un "Uz Dulutas Modeļa balstīta izglītojošā korekcijas programma darbam ar personām tendētām uz vardarbīgu rīcību"* Varšavā, Polijā;
* Stefana Batorija fonda (*Stefan Batory Foundation*) organizētajā starptautiskajā seminārā *"Par atkarīgo ieslodzīto terapiju ieslodzījuma vietās"* Viļņā, Lietuvā;
* projekta *"HA – REACT WP6"* ietvaros organizētajā starptautiskajā seminārā *"Narkotiku atkarības ārstēšana, kaitējuma mazināšana, pārdozēšanas novēršana soda izciešanas apstākļos"un "Veselības aprūpe un kaitējuma mazināšana ieslodzījuma vietās"* Varšavā, Polijā;
* Eiropas Padomes Krimināllikuma nodaļas organizētajā multilaterālā sanāksmē *"Organisation and management of prison health care"* Strasbūrā, Francijā;
* Eiropas Savienības ekspertu sanāksmē par alternatīvajām piespiedu sankcijām, ar narkotikām saistītiem noziegumiem un likumdošanas pārkāpumiem Briselē, Beļģijā;
* Norvēģijas finanšu instrumenta 2009. – 2014. gada perioda programmas LV08 *"Latvijas korekcijas dienestu un Valsts policijas īslaicīgās aizturēšanas vietu reforma*" 16. Sadarbības komitejas sanāksmē Bergenā, Norvēģijā un pieredzes apmaiņas vizītē Lillestromā, Norvēģijā;
* XVI starptautiskajā seminārā *"Cīņas māksla un intervences metodika"* Kališā, Polijā;
* Norvēģijas finanšu instrumenta līdzfinansētās programmas *"Latvijas korekcijas dienestu un Valsts policijas īslaicīgās aizturēšanas vietu reforma"* projekta *"Jaunas nodaļas izveide Olaines cietumā, ieskaitot būvniecību un personāla apmācību"* Nr.LV08/2 ietvaros organizētajā pieredzes apmaiņas vizītē Oslo, Norvēģijā;
* Ziemeļvalstu un Baltijas valstu mobilitātes programmas *"Valsts administrācija"* projekta *"Zināšanu, pieredzes un labas prakses apmaiņa ieslodzījuma vietu sistēmas darbības uzlabošanai"* (*"Exchange of knowledge, experience and best practice to improve of imprisonment places")Nr. PA–GRO–976* ietvaros organizētajā pieredzes apmaiņas vizītē Helsinkos (Somijā), Kopenhāgenā (Dānijā) un Stokholmā (Zviedrijā);
* pieredzes apmaiņas vizītē, apmeklējot jauno cietumu *HMP Grampian* un augstas drošības slēdzeņu un durvju ražotni *Chubb Locks* Aberdīnā un Birmingemā, Lielbritānijā;
* pieredzes apmaiņas vizītē, apmeklējot jauno cietumu *HMP Grampian* un augstas drošības slēdzeņu un durvju ražotni *Chubb Locks* Aberdīnā un Birmingemā, Lielbritānijā;
* pieredzes apmaiņas vizītē risku un vajadzību novērtēšanas instrumentu izmantošanas izpētei Helsinkos, Somijā;
* pieredzes apmaiņas vizītē resocializācijas programmu standarta un akreditācijas sistēmu izpētei Stokholmā, Zviedrijā;
* uzņēmuma *"SELCOM SECURITY JSC"* organizētajā nelineāro lokatoru prezentācijā Klaipēdā, Lietuvā.

Aizvadītajā gadā Pārvade regulāri sniedza informāciju dažādām ārvalstu institūcijām un iestādēm:

* Eiropas Padomes Eiropas Komitejai tika sniegti statistiskie dati par noziedzības problēmām *„SPACE I - 2016”* (*European Committee on Crime Problems*);
* Apvienoto Nāciju Organizācijas Narkotiku un noziedzības birojam (*United Nations Office on Drugs and Crime*);
* *EuroPris* tika sniegta dažāda veida informācija par Latvijas penitenciāro sistēmu.

Pārvalde 2017. gadā uzņēma delegācijas no citām valstīm, kas interesējās par Latvijas penitenciāro sistēmu, tās attīstības tendencēm un uzkrāto darba pieredzi:

* Baltkrievijas Tieslietu ministrijas amatpersonas viesojās Atkarīgo centrā un Cēsu Audzināšanas iestādē nepilngadīgajiem;
* Dānijas Ieslodzījuma vietu un probācijas dienesta amatpersonas mācību vizītes ietvaros apmeklēja Rīgas Centrālcietumu Atkarīgo centru;
* Igaunijas Tartu cietuma amatpersonas mācību vizītes ietvaros apmeklēja Rīgas Centrālcietumu Atkarīgo centru;
* Igaunijas Viru cietuma amatpersonas pieredzes apmaiņas vizītes ietvaros apmeklēja Iļģuciema cietumu, Rīgas Centrālcietumu Atkarīgo centru;
* Kirgizstānas Kriminālsodu izpildes inspekcijas pārstāvji iepazīšanās vizītes ietvaros apmeklēja Valmieras cietumu;
* Norvēģijas Rud vidusskolas skolotāji un studenti mācību vizītes ietvaros apmeklēja Valmieras cietumu;
* Norvēģijas Ravneberget cietuma amatpersonas apmaiņas vizītes ietvaros apmeklēja Iļģuciema cietumu, kur norisinājās mācību seminārs. Delegācijas pārstāvjus interesēja mūsu resocializācijas programmas, īpaši – Kristīgās izglītības un audzināšanas programma *"Mirjama"*. Tāpat viesus interesēja jautājumi, kas saistīti ar ieslodzīto nodarbinātību, izglītības iespējām un veselības aprūpi;
* Norvēģijas Oslo cietuma *"Pathfinder"* nodaļas amatpersonas mācību vizītes ietvaros apmeklēja Atkarīgo centru;
* Somijas Helsinku cietuma amatpersonas mācību vizītes ietvaros apmeklēja Rīgas Centrālcietumu un Atkarīgo centru;
* Zviedrijas ieslodzījuma vietu un probācijas dienesta pārstāvji apmaiņas vizītes ietvaros apmeklēja Rīgas Centrālcietumu.

***5.*** ***Nākamajā gadā plānotie pasākumi***

* 1. ***Nākamā gada prioritātes***

Atbilstoši likumam *"Par valsts budžetu 2018. gadam"*, lai uzlabotu ieslodzījuma vietu infrastruktūru un ieslodzīto sadzīves apstākļus atbilstoši Latvijas un starptautiskajām tiesību normām, piešķirto finanšu līdzekļu ietvaros tiek plānots:

* Brasas cietumā:
* veikt kameru remontdarbus.
* Daugavgrīvas cietumā:
* veikt kameru un darba kabinetu remontu;
* Olaines cietumā (Latvijas Cietumu slimnīcā):
* izstrādāt mācību centra skici.
* Rīgas Centrālcietumā:
* veikt norobežojumu izbūvi ieslodzīto dzīvojamās kamerās;
* veikt pastaigu laukumu projektēšanu ar izbūvi
* Valmieras cietumā veikt:
* tehniskā projekta *"Valmieras cietuma dzīvojamā (kameru) korpusa rekonstrukcija un pastaigu laukumu izbūve"* izstrādi;
* dzīvojamas zonas vienības sanitāro mezglu un gaiteņu remontdarbus.
* Veikt dušu telpu remontu astoņās ieslodzījuma vietās.
* Veikt jumtu remontu visās ieslodzījuma vietās.
* Veikt ieslodzīto dzīvojamo telpu remontu visās ieslodzījuma vietās.
* Veikt ieslodzījuma vietu ēku tehnisko apsekošanu.

2018. gadā plānots piesaistīt ārpakalpojuma sniedzējus ieslodzīto ēdināšanai parējās ieslodzījuma vietās.

Tāpat tiks turpināta Valsts pārvaldes reformu plānā 2020 iekļauto pasākumu īstenošana.

Normatīvo aktu pilnveidošanai 2018. gadā tiek plānots:

* Iesniegt Tieslietu ministrijā Pārvaldes izstrādāto Ministru kabineta noteikumu projektu:
* *"Grozījumi Ministru kabineta 2006. gada 19. decembra noteikumos Nr. 1022 "Noteikumi par ieslodzīto personu uztura un sadzīves vajadzību materiālā nodrošinājuma normām""*;
* *"Resocializācijas programmu akreditācijas (licencēšanas) kārtība"*.
* Iesniegt Ministru kabinetam instrukciju par atbildīgo institūciju rīcību ārkārtējās situācijās, kas rada vai var radīt apdraudējumu ieslodzījuma vietās.

Kontrolēt Pārvaldes funkciju kvalitatīvu izpildi un nodrošināt amatpersonu, darbinieku un ierēdņu apmācību.

* 1. ***Nākamajā gadā plānotie sadarbības projekti***

2018. gadā Pārvalde turpinās uzsākto projektu īstenošanu:

* Programmas *"Eiropas Sociālā fonda projektu īstenošana"* ietvaros:
* *"Bijušo ieslodzīto integrācija sabiedrībā un darba tirgū" (*Nr.9.1.2.0/16/I/001*);*
* *"Resocializācijas sistēmas efektivitātes paaugstināšana"* (Nr.9.1.3.0/16/I/001).
* Programmas *"Citu Eiropas Savienības politiku instrumentu projektu un pasākumu īstenošana" Eiropas Komisijas programmas"* Tiesību aizsardzības apmācības" ietvaros:
* *"Mobilās starpinstitūciju komandas, lai atklātu un novērstu vardarbīga radikālisma eskalāciju. Apmācību instrumenti"* (Nr.HOME/2015/ISFP/AG/8774).

2018. gadā Pārvalde uzsāks šādu projektu īstenošanu:

* Programmas *"Eiropas Reģionālās attīstības fonda projektu un pasākumu īstenošana"* ietvaros:
* *"Energoefektivitātes paaugstināšana Cēsu Audzināšanas iestādes nepilngadīgajiem skolā ar sporta zāli un ēdnīcā"*;
* *"Energoefektivitātes paaugstināšana Olaines cietumā (Latvijas Cietumu slimnīca) ārstniecības korpusā"*.
* Eiropas Reģionālā attīstības fonda darbības programmas *"Izaugsme un nodarbinātība"* 2.2.1. specifiskā mērķa *"Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību"* 2.2.1.1.pasākuma *"Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība"* ietvaros:
* *"Ieslodzījuma vietu pārvaldes informācijas sistēmas pilnveidošana"* (Nr.2.2.1.1/17/I/012).
* Norvēģijas finanšu instrumenta finansētās programmas *"Korekcijas dienestu sistēmas stiprināšana"* ietvaros:
* *"Mācību centra infrastruktūras un apmācībām paredzēta ieslodzījuma vietas paraugkorpusa izveide Olaines cietuma teritorijā"*.
* *Erasmus+* programmas *"Mācību mobilitāte pieaugušo izglītotājiem"* ietvaros:
* *"Atkarīgo centra darbinieku mobilitātes darba metožu pilnveidei"* (Nr.2018-1-LV01-KA104-046924).

Pārvaldes priekšniece

ģenerāle I. Spure

2018. gada 15. jūnijā

Publiskā pārskata sagatavošanā izmantoti šādi informācijas avoti:

* Pārvaldes sagatavotie statistikas pārskati;
* Pārvaldes struktūrvienību 2017. gada darba pārskati;
* Pārskats par Pārvaldes darbību 2017. gadā.

© Informācijas pārpublicēšanas un citēšanas gadījumā atsauce uz Pārvaldi ir obligāta.